6 апрель, 2020, 10:21\n"Андижон"нинг украиналик собиқ дарвозабони билан суҳбат.\nЎтган мавсумда “Андижон” шарафини ҳимоя қилган украиналик дарвозабон Виталий Мирний бу йил Украинанинг таниқли клубларидан бири – “Черноморец” сафига қўшилди. Шуни алоҳида айтиш жоизки, Мирний ўтган вақт давомида андижонлик мухлисларнинг севимли футболчиларидан бирига айланганди. Бунинг устига ўз позициясида ҳам анча ишончли ўйинлари орқали андижонликларнинг меҳрини қозонганди. Албатта, ушбу дарвозабоннинг кетиши клуб учун катта йўқотиш бўлди. Тажрибали дарвозабон бўлгани сабабли ҳам уни “Черноморец” ўз сафига чорлади. Ҳозиргача андижонликлар Мирнийни эслаб туришади. Биз эса куни кеча Виталий билан боғланиб, интервью олдик. Ўзаро суҳбат давомида украиналик дарвозабон нима сабабдан “Андижон”дан кетганини, ҳозирги фаолияти, андижонлик ишқибозларнинг меҳри ва яна бошқа масалаларда ўз фикрларини билдирди.\n- Салом Виталий, ишларингиз яхшими? “Андижон”ни тарк этиб, “Черноморец”га ўтишингизга ким ёки нима сабаб бўлди?\n- Менинг кетишимга ойлик маошимизнинг олти ойга кечикиши сабаб бўлди. Бундан ташқари, клуб раҳбарияти билан ўртамиздаги муносабатимиз мақтаса арзигулик даражада эмасди.\n- Умуман, янги жамоангиздаги ишларингиз қандай?\n- “Черноморец” – Украинадаги топ-клублардан бири. Бундай жамоадан таклиф тушар экан, уни рад этиш жуда амримаҳол. Бундай хоҳиш менда ҳам мустасно эмас. Бу ердаги ишларим жойида. Ҳаммаси юқори савияда десам ҳам хато қилмаган бўлардим. Бахтга қарши карантин туфайли чемпионатимиз номаълум муддатга тўхтатиб қўйилган. Аммо, умид қиламизки, ҳаммаси тез орада изига тушади.\n- Виталий, “Андижон”даги фаолиятингиз давомида мухлисларнинг ишончини қозонгандингиз. Шу боис маҳаллий ишқибозлар сизни ҳали ҳам унутишгани йўқ...\n- Бундай гапларни эшитиш жуда ёқимли. Бунинг учун “Андижон” жамоасининг жонкуяр мухлисларидан жуда миннатдорман. Тўғрисини айтсам, бундай даражада ўзимни қўллаб-қувватлашларини илгари ҳеч қаерда кўрмаганман.\n- “Андижон”да бирга ўйнаган футболчилардан кимлар биландир алоқа сақланиб қолганми?\n- Унчалик эмас. Фақат айрим жамоадошларимнинг телефон рақамларини билишим мумкин.\n- “Андижон”нинг собиқ бош мураббийи Александр Хомяков билан муносабатингиз қандай эди? Боиси ўтган мавсумда у билан ўртангизда қандайдир келишмовчилик бўлганлиги ҳақида эшитгандик.\n- У билан ишчи муносабатда эдик. Хомяков жуда яхши мутахассис. Муносабатимиз яхши эди. Шунчаки, у клубда жуда мураккаб вазият юз берган пайтда пайдо бўлди. Шунга қарамасдан жамоа мавсумни 10-ўринда якунлашга эришди.\n- Умуман олганда, “Андижон” клубида қолиш имкониятингиз ҳам бормиди?\n- Ҳа, жон деб қолган бўлардим. Бунинг устига маошим ҳам яхши эди. Аммо ярим йил маошсиз тўп суриш жуда ҳам оғир. Яна такрорлайман: мени жуда яхши қўллаб-қувватлаганликлари учун андижонлик ишқибозларга миннатдорчилигимни етказиб қўйинг. Лекин клуб раҳбарияти ҳақида бундай дейишим даргумон.\n- Ўзбек клубларидан ҳам сизга таклиф бўлганмиди?\n- Ҳа, бир клубдан аниқ таклиф бўлди. Аммо “Черноморец”ни тарк этиш ниятим йўқлиги учун рад жавобини беришимга тўғри келди. Қолаверса, бутунлай ўзга мамлакатда пулсиз мураккаб шароитда қолиш жонимга текканди. Уйга, оилам ёнига қайтишни жуда ҳам истадим.\n- Сир бўлмаса, қайси жамоадан таклиф тушганди?\n- Кечирасиз, бу саволингизга жавоб бера олмайман. Чунки ўртамизда буни ошкор этмаслик борасида келишув бор. Келишувни бузиш эса яхши эмас. Фақат шуни айтишим мумкинки, менга таклиф билан чиққан жамоа нуфузли эди. Уларга панд бериб қўйишни истамаган бўлардим.\n- “Андижон” клубининг фанатларини соғиняпсизми?\n- Ҳа, албатта. Боя айтганимдек, фаолиятим давомида худди андижонлик мухлислардек мени бошқа бирор-бир клубда шундай қўллаб-қувватлашмаган. Ўзимга қолса, “Андижон”да яна ўйнайверардим. Бироқ олти ой давомида маошсиз тўп суриш жуда мураккаб. Яна шуни қўшимча қилишим керакки, ҳозирга қадар ўша олти ойлик маошимни менга ҳали тўлашгани йўқ. Ўзингиз тасаввур қилинг, оилалик, фарзанди бор ўйинчининг пулсиз шунча вақт яшаши жуда ҳам қийин. Шундай шароитда ҳам биз майдонда охиригача курашдик. Клуб фанатларига панд бериб қўйишни истамадик. Юқорида айтганимдек, андижонлик мухлислар жуда жонкуяр ва фидойи. Уларни умрбод ёдимдан чиқармайман. Агар клуб мутасаддилари ҳам худди ишқибозлар каби бўлганидами, ҳеч қаерга кетмаган бўлардим.\n- Биламизки, ўз вақтида “Нефтчи”да ҳам фаолият олиб боргансиз. Аммо “Андижон”даги ўйинларингиздан фарқли равишда у ердаги фаолиятингиз кўнгилдагидек кечмаганди. Бунинг сабаби нимада бўлган?\n- “Нефтчи”да ҳам барчаси яхши эди. Жамоа президенти самимий, яхши инсон эди. У ҳар бир футболчига илиқ муносабатда бўларди. Лекин, афсуски, бундай ҳолат атиги икки ой давом этди холос. Шундай бўлса ҳам клуб президентига, ўша жамоада ишлаганлардан миннатдорман. Адашмасам, “Нефтчи”дан кетганимдан кейин клуб раҳбари ҳам кетибди. Бу инсонни жуда ҳурмат қилардим.\n- Айтинг-чи, юртимиздаги фаолиятингиз давомида қайси ўйин сиз учун унутилмас бўлиб қолган?\n- Ооо, “Навбаҳор”нинг майдонидаги 1:1 ҳисобида тугаган ўйин! Ўша беллашувда стадиондаги муҳит супер даражада бўлган. Бундай шароитда тўп суришнинг гашти бўлакча бўлади. Шунингдек, маҳаллий мухлислар ўз суюклиларини зўр бериб қўллаётган пайтда бундай жамоага қарши тўп суриш ўта қийин кечади. Фурсати келганда айтишим керакки, Андижондан ҳам бизни қўллаш учун ортимиздан жуда кўп ишқибозлар етиб келишганди. Майдонда ҳақиқий жанг кетган десам муболаға бўлмайди. Бундай ўйинлар хотирангизда бир умрга сақланиб қолади.\n- Яна қачондир Ўзбекистонга қайтишингиз мумкинми?\n- Ҳа, бу эҳтимолдан ҳоли эмас. Агар яхши, ўз олдига юқори мақсадларни қўядиган клубдан таклиф келиб тушса ўйлаб кўришга тайёрман. Қолаверса, Ўзбекистонда менга ҳаммаси жуда ёқиб қолганди. Бундан ташқари, маҳаллий аҳоли ҳам мени жуда яхши қабул қилишганди. Агар бунинг имкони бўлса, албатта яна Ўзбекистонга қайтаман.\n- Умуман олганда, чемпионатимиз сизда қандай таассурот қолдирган?\n- Чемпионатингизнинг савияси чакки эмас. Клублар таркибида маҳоратли футболчилар етарлича. Аммо сизларда ёзда жуда ҳам иссиқ бўлар экан.\n- Кимни энг кучли дарвозабон деб кўрсата оласиз?\n- Шахсан менда Ўткир Юсупов яхши таассурот қолдирди.\nФото "Андижон" майдонида қўзиқоринлар ўсиб чиқди (ФОТО)


1991 йил 1 январь ҳолатига пенсияларнинг ўртача миқдори 96 сўм 50 тийин бўлган бўлса, 2020 йил 1 май ҳолатига 747 480 сўмга етди.\n2020 йил 1 май ҳолатига пенсия ва нафақа олувчиларнинг умумий сони 3 734 230 нафарни ташкил қилган бўлса, 1991 йил 1 январь ҳолатига (2 158 995 нафарга) нисбатан 1 575 235 нафарга ёки 42,2 фоизга кўпайди.\nПенсия жамғармаси матбуот хизмати хабарига кўра, пенсия ва нафақа олувчиларнинг умумий аҳоли сонидаги улушда ҳам ўсиш бор. 1991 йилда 10,4 фоизни ташкил этган бўлса, бугунги кунда 11,0 фоизни ташкил қилиб, 0,6 фоизга ортган.\nПенсия ва нафақа олувчиларни ҳудудлар кесимида олиб қаралса, уларнинг 13,3 фоизи Тошкент шаҳрига, 12,3 фоизи эса Навоий вилоятига тўғри келади. Шунингдек, Тошкент, Бухоро, Фарғона, Сирдарё, Андижон вилоятларида 11 фоиздан ортиқ ва Хоразмда 11,0 фоизни ташкил этади. Бошқа ҳудудларнинг 9 фоиздан 10 фоизгача бўлган аҳолиси пенсия ва нафақа олувчиларга тўғри келади.\nАҳолининг ижтимоий заиф қатламларини, ногиронлиги бўлган шахслар, пенсия ва нафақа олувчиларни янада ижтимоий қўллаб-қувватлаш учун қулай шарт-шароитларни яратиш ҳамда республика фуқароларини ижтимоий қўллаб-қувватлашни кучайтириш мақсадида Ўзбекистон президентининг фармонларига асосан 1991-2020 йилларда пенсия ва нафақаларнинг миқдори 64 маротаба оширилди. 1991 йил 1 январь ҳолатига пенсияларнинг ўртача миқдори 96 сўм 50 тийин бўлган бўлса, 2020 йил 1 май ҳолатига 747 480 сўмга етди.


Фаластинлик докторлар ва гувоҳларнинг айтишларича, бугун Исроилга қарашли вертолëтдан Ғазо шаҳрига қилинган ракета ҳужуми оқибатида камида беш фаластинлик ҳалок бўлди ва бир неча киши яраланди.\n16 декабр 2019, Тошкент вақти: 10:02\nГувоҳларга кўра, Исроил ракеталари, ичида Ҳамас жангари гуруҳи фаоллари борлиги гумон қилинган машинага қарата отилган. Бу ўтган 24 соат ичида Исроил вертолëтларидан фаластинликларга қарши учинчи марта амалга оширилган ҳаво ҳужумидир.\nИсроилнинг ушбу ҳаво ҳужумлари, кеча Қуддусда худкуш террорчи бомба портлагани оқибатида 16 киши ҳалок бўлганидан кейин амалга оширилди.\nдекабр 16, 2019\nЯмайкалик қиз "Жаҳон гўзали-2019" ғолиби бўлди (ФОТОГАЛЕРЕЯ)\n“Жаҳон гўзали” Тони-Энн Сингх.\nБритания пойтахти Лондонда “Жаҳон гўзали-2019” танловининг финал босқичи якунланди.\nТанловда АҚШнинг Флорида университети психология факультети талабаси Тони-Энн Сингх “Жаҳон гўзали” деб эълон қилинди.\n23 ёшли Тони-Энн Сингх танловда Ямайкани тамсил қилган эди.\n"Арсенал" футболчисининг уйғурлар ҳақидаги баёнотидан Хитой норози бўлди\nФутболчи Месут Озил.\nФутболчи Месут Озил Шинжон-Уйғур мухториятидаги мусулмонлар Хитой ҳукумати томонидан тақиб қилинаётгани тўғрисида ёзгани ортидан Хитойнинг марказий CCTV телеканали Британиянинг “Арсенал” ва “Манчестер” клублари ўртаисдаги ўйинни намойиш қилишдан воз кечди.\n“Арсенал” ўйинчиси Месут Озил 13 декабрда "Твиттер” саҳифасида уйғурлар ва бошқа мусулмон миллатларга босим кўрсатаётгани учун Хитой ҳукуматини танқид қилганди.\nМиллати турк бўлган Германия фуқароси Месут Озилнинг бу твитини 135 минг одам ёқтирган ва 52 минг одам бўлишган, 14 минг одам твит остида шарҳ қолдирган.\nХитойда инглиз тилида нашр этиладиган “Global Times” газетаси Озилнинг ёзганлари “ҳақиқатга тўғри келмаслиги” ва бу баёнот билан футболчи хитойлик муҳлисларини “ҳафа қилгани” тўғрисида ёзди.\nХитой ҳукумати бу маълумотларни “асоссиз” деб атаб, тан олмай келаётир.\nЭрдўғон Вашингтонни Туркия ҳудудидаги АҚШ ва НАТО базаларини ёпиши мумкинлигидан огоҳлантирди\nТуркия президенти Режаб Тоййип Эрдўғон.\nПрезидент Режаб Тоййип Эрдўғон Вашингтон Туркия Россиянинг С-400 зенит комплексини сотиб олгани учун санкциялар жорий этадиган бўлса, АҚШ ва НАТО фойдаланиб келган ҳарбий базаларни ёпиши ҳақида баёнот берди.\nЭрдўғон бу ҳақда15 декабрь куни Haber TV каналига берган интервьюси пайтида гапирди. Туркия президентининг бу баёноти АҚШ билан муносабатлар янада совуқлашаётганининг сўнгги исботи бўлди.\n“Керак бўлса, биз Инжирликни ёпишимиз мумкин, Куречикни ҳам ёпамиз”, деб айтган Эрдўғон.\nИнжирлик авиабазаси ўн йиллардан бери АҚШ ва НАТО қўшинлари учун стратегик объект бўлиб келган. Куречик базасида эса НАТОнинг бош радиолокация станцияси жойлашган.\nАҚШ ва Туркия ўртасидаги муносабатлар 2016 йилдан бошлаб совуқлаша бошлаган эди. Туркия Россиядан С-400 зенит комплексларини сотиб олиши ортидан Анқара ва Вашингтон муносабатлари янада кескинлашди.\nВашингтон С-400 Инжирлик базасидаги АҚШнинг F-35 қирувчи учоқларига таҳдид солишини билдирмоқда.\nУкраина Озарбайжон мухолифатчи блогерини Бокуга депортация қилди\nУкраина президенти Володимир Зеленский 16 декабрда Бокуга боради.\nУкраина Озарбайжон мухолиф блогери Элвин Исаевни Бокуга депортация қилди. Украина Миграция хизматининг билдиришича, Озарбайжон Бош прокуратураси томонидан оғир жиноятларда айбланаётган 39 ёшли Исаев “украин миграция қонунларини бузгани” учун 14 декабрь куни депортация қилинган.\nЭлвин Исаев Бокуда қўлга олиниб, ҳибсхонада сақланмоқда. Озарбайжон ҳукумати блогерни қандай айбловлар асосида ҳибс қилгани тўғрисида маълумот бермади.\nИсаев Украина президенти Володимир Зеленскийнинг Бокуга қиладиган икки кунлик ташрифи арафасида Озарбайжон ҳукуматига топширилди. Зеленскийнинг Бокуга сафари 16 декабрда бошланади.\n1998 йилдан бери Россияда яшаб келган Исаев блогер сифатида Озарбайжон президенти Илҳом Алиевни танқид қилиб келган ва уни “диктатор” деб атаган. Шунингдек, у Озарбайжондаги коррупция ҳақида ҳам ёзган.\nОрадан уч йил ўтиб Исаевга Россия фуқаролиги берилган. Бироқ 2019 йилнинг 26 августида Петербург суди унинг Россия фуқаролигини бекор қилган ва мамлакатдан бадарға қилиш тўғрисида қарор чиқарган.\nЭрон ҳукуматининг юқори лавозимли амалдори бир ҳафтада мамлакатга қарши иккинчи киберҳужумни “даф этгани”ни маълум қилди.


UzAuto Motors компанияси Chevrolet Equinox автомобилларини ички бозорда импорт нархидан қиммат нархда сотмоқда - Anhor\nAnhor Все посты UzAuto Motors компанияси Chevrolet Equinox автомобилларини ички бозорда импорт нархидан қиммат нархда сотмоқда\nUzAuto Motors компанияси Chevrolet Equinox автомобилларини ички бозорда импорт нархидан қиммат нархда сотмоқда\nUzAuto Motors компанияси 2020-2021 йилларда Ўзбекистонга 8750 та Chevrolet Equinox автомобилини етказиб беришга шартнома тузди. Бу ҳақда давлат харидлари сайтидаги маълумотларда сўз боради, деб ёзади Газета.uz.\nGeneral Motors Overseas Distribution LLC билан шартнома 2019 йил 27 ноябрда имзоланган. Келишув суммаси ушбу моделдаги бир дона автомобиль учун 199,9 млн сўмни ёки 22845,9 долларни ташкил қилади (нарх CIP/CPT бўйича)\nБунда UzAuto Motors компанияси Equinox автомобилини ички бозорда 349 млн сўмдан () сотмоқда, бу унинг импорт нархидан 10819 доллар ёки 47% юқори.\n2020 йил 10 апрель куни UzAuto Motors компанияси GM Korea Company билан 57,3 млн долларлик Malibu (1.5T/2.0T LT/ 2.0 T LTZ) автомобилларини етказиб беришга шартнома тузган. Автомобиллар сони ва уларнинг нархи кўрсатилмаган.\nЎзбекистонда электрон харидлар тизими яратилади\nМаданият вазири ўзининг ҳақиқий қийматидан 57 баравар қиммат бўлган упа хариди билан боғлиқ воқеага изоҳ берди


Ақидада адашмайлик! — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nМуҳтарам юртдошлар! “Ғулув” арабча сўз бўлиб, “чегарани бузмоқ, ҳаддан ошмоқ” деган маъноларни билдиради. Шариатда эса, дин ишларида эътибор қилинган миқдордан ҳаддан ташқари ошириб юборишдир.\nДиндаги ғулувга кетишнинг энг ёмон тури – етарли илми бўлмаса ҳам Қуръонни ўзича талқин қилишдир. Бундан ташқари, Суннатга ўзича амал қилиш ва тўрт мазҳабдан бирортасига қатъий эргашмасликдир. Ўрни келганда айтиб ўтиш лозимки, диндаги ғулув кўп ҳолларда динни яхши тушиниб етмасликдан бўлади.\nАллоҳ таоло огоҳлантириб бундай дейди: “Динингизда ҳаддан ошмангиз” ва олдиндан адашган ва кўпларни адаштирган ҳамда тўғри йўлдан чалғиганларнинг ҳавойи нафсларига эргашмангиз!” (Моида, 77).\nДинда чуқур кетмаслик ва қаттиқлик қилмаслик ҳақида Расулуллоҳ алайҳиссалом шундай дедилар: «Аллоҳ таоло шариатида ҳаддан ташқари чуқур кетувчилар ҳалок бўлдилар» деб уч марта айтдилар.\nҚадрли дўстлар! Динда ғулувга кетиш ҳақида сўз юритилганда ақидапараст оқимларнинг ақидавий масалаларда ғулувга кетганлари ва уларнинг хатолари ҳамда бу эътиқодлари соф исломий таълимотларга нақадар зид эканини эсламасдан иложи йўқ. Зеро, улардаги “такфир” (ўзларига эргашмаган ёки диний аҳкомларни тўлиқ бажармаганларни кофирга чиқариш), “жиҳод” ва “ҳижрат” каби масалаларда ғулувга кетиб мусулмонларнинг покиза номига доғ туширмоқдалар.\nПайғамбаримиз (соллаллоҳу алайҳи ва саллам) видолашув ҳажида бундай насиҳат қилганлар: “Динда ғулувга кетишдан сақланинглар. Чунки сиздан олдингилар динда ғулувга кетиши сабабли ҳалокатга учради” (Имом Насаий ривояти).\nТарихдан маълумки, ғулув катта фожиаларга сабаб бўлган. Ҳозирда ғулувга кетганлар ҳам мусулмонларни куфрда айблаган хаворижлар тоифасига ўхшаб кетмоқда. Мусулмонларни мазкур такфир билан айблаш мусулмон жамиятларида яқинда пайдо бўлган ҳолат эмас. Бундай аянчли амалиёт Ҳазрат Али (р.а.) даврларининг сўнгида юзага келган хорижийлар фаолиятида авжига чиққан эди. Бу тоифа вакиллари инсонлар ўртасида фитна келиб чиқишига сабаб бўлувчи турли саволлар билан мусулмонларга мурожаат этар, ўзлари учун мақбул жавобни бермаганларни «кофир» дея эълон қилишарди.\nШунингдек, улар гуноҳ содир этган ёки диний амалларни бажаришда камчиликларга йўл қўйган мусулмонни куфрда айблаб, унинг қонини ҳалол, яъни ўлдиришни мубоҳ санашган эди. Хавориж ёки хорижий номи айни шу бузғунчи оқимга нисбатан айтилса-да, кўплаб дин уламолари бугунги кундаги илми оз бўлса-да ўзини доно санаб, ўзидан бошқа мусулмоннинг имонига шубҳа билан қарайдиган айрим тоифаларни ҳам «замонамиз хорижийлари», деб атамоқдалар.\nЎзидан бошқаларни кофирликда айблаш ислом дини таълимотига зид экани ҳақида Имом Бухорий ривоят қилган ҳадисда келтирилган. Пайғамбаримиз (с.а.в.) шундай дейдилар: «Агар бир киши ўз биродарига: «Эй кофир» деса, иккисидан бири ўшандай (яъни кофир) бўлади».\nГўёки барча мусулмонлар ҳозир қуролли тўқнашувлар кетаётган мамлакатларга “ҳижрат” қилишлари ва қўлида қурол билан “жиҳод” қилишлари фарз эмиш. Бундай сохта даъволарнинг пуч эканини тасдиқлаш ва аҳолини хусусан, ёшларни улардан асраш мақсадида биз, уламолар, тушунчалар бериб бормоқдамиз.\nЮртини, ота-онани ташлаб, ўзга элларда сарсон-саргардон юриш, ўзи каби манқурт шахслар билан бирлашиб, киндик қони тўкилган юртига қарши қурол кўтариш Ислом таълимотига зид иш ҳисобланади. Ватанни ҳимоя қилиш нақадар улуғ савоб, ҳар бир мусулмоннинг зиммасидаги фарзи ҳисобланса, унга хиёнат қилиш, қурол билан бостириб келиш шу қадар катта гуноҳ, энг олий жазога лойиқ жиноят ҳисобланади.\nВаҳоланки, ўз юртини ташлаб, ўзга юртларда сарсон-саргардон юриш, манқурт шахслар билан бирлашиб, киндик қони тўкилган юртига қарши қурол кўтариш айни ислом таълимотига зид ишдир. Инсонларни тинч ва осойишта диёрдан дин номидан қотилликлар ошкора қилинаётган фитна маконларига чорлашдек қабиҳ ишлар ҳеч қачон “ҳижрат” бўла олмайди.\nҚадрли тумандошлар! Бузғунчи кучлар бугунги кунда “Odnoklassniki”, “Facebook”, “Vkontakte”, “Мой мир”, “Twitter” кабилардан фойдаланишади. Шунингдек, ижтимоий тармоқлар интернетга кирувчиларнинг ўзаро мулоқот қилиш ва маълумот алмашишлари учун жуда қулай воситадир.\nБу кучлар таассубга берилган шахсларни дунёнинг нотинчлик ҳукм сураётган ва ўзлари қўним топган минтақаларига жамлаш ва шу орқали режалаштирилган геосиёсий мақсадларни амалга оширишга интилишяпти. Хусусан, улар илм ва маърифатдан йироқ жоҳил ёшларни Ислом диёри бўлган, азон айтиладиган, жума ва ҳайит намозлари ўқиладиган, хуллас, Исломнинг беш аркони эмин-эркин адо этиладиган, мусулмонлар тинчлик-хотиржамликда ҳаёт кечираётган Ватанни тарк этишга тарғиб қилмоқдалар. Ваҳоланки, она юртини ташлаб, ўзга элларда сарсон-саргардон юриш, ўзи каби манқурт шахслар билан бирлашиб, киндик қони тўкилган юртига қарши қурол кўтариш Ислом таълимотига зид экани барчага маълум.\nАфсуски, бугунги кунда дин ниқоби остида бегуноҳ одамларнинг қонини тўкишлар, обод шаҳар-қишлоқларни вайрон қилишлар давом этаяпти. Энг ачинарлиси, аксарият ҳолатларда бу урушларга диний тус бериляпти. Жангарилар ўзларига эргашмаган барча мусулмонларни қатл қилиб, аёллар ва болаларни эса қул сифатида сотиш каби қабиғ ишларга қул ураётгани гувоҳи бўлмоқдамиз.\nТинчлик қарор топган юртда хотиржамлик ҳукм суради, фарзандлар эмин-эркин камолга эришади, оқибатда, жамиятда ҳар томонлама юксалиш ва ривожланиш рўй беради. Демак, дунёда ҳаётнинг бир маромда давом этиши, халқнинг Ҳақ таоло буюрган ишларини мукаммал ва хотиржам адо этишлари учун тинчлик ва осойишталик лозим. Яратган Парвардигор Қуръони каримда ана шу тинчликни сақлаш ва қадрлаш вазифасини инсон зиммасига юклаб, Ислом дини тинчликка тарғиб қилишини, шайтоний йўлларга эргашмаслик лозимлигини таъкидлаб, шундай дейди:\n“Эй, имон келтирганлар! Ёппасига итоатга киришингиз ва шайтоннинг изидан эргашмангиз! Албатта, у сизларга аниқ душмандир” (Бақара, 208).\nШундай экан бугунги тинч ва осойишта кунларнинг қадрига етайлик. Халқимизнинг ибораси билан айтганда, Аллоҳ берган насибамизни териб юрибмизми, шу онларнинг қадрига етайлик, тинмай бунинг шукрини қилайлик. Яратгандан бир-биримизга имон мустаҳкамлиги, тинчлик-омонлик, осойишта ҳаёт ва хотиржамлик тилайлик!\nАллоҳ таоло барчаларимизни турли фитна, ғалимислик ва ихтилофлардан узоқ қилиб, Ўзининг рушду ҳидоятидан асло айирмасин. Омин.\nСайхунобод тумани “Абдуолим ота”\nжоме масжиди имом-хатиби:\nМазҳаблар — саодат кўпригидир\nМиссионерлик ва прозелитизм хавфи


Саратоннинг олдини олишнинг энг яхши усули\nЧекишдан воз кечиш саратон касаллигининг олдини олишнинг энг яхши усулидир. Тўғри овқатланиш ва ҳаракат ҳам жуда муҳимдир, дея таъкидлайди Гейделбергдаги Немис илмий-текшириш онкология маркази раҳбари, профессор Михаэл Бауманн РИА Новостига берган интервьюсида.\nОнгли равишда овқатланиш ва етарли ҳаракат қилиш орқали саратон ривожланишига қарши курашиш мумкин. Эҳтиёткорлик чораларининг энг яхшиси чекмаслик! 30 % саратон кўринишлари бевосита чекиш билан боғлиқдир , дейди мутахассис.\nМэриленддаги Миллий саратон институти мутахассисларининг аниқлашича, чекишни ташлашга ҳеч қачон кеч эмас. Улар 6 йил давомида 70 ёшдан юқори 160 минг кишини кузатишди. Улар орасида кашандалар, чекишни ташлаганлар ва умуман чекмаганлар ҳам бор. Тадқиқот мобайнида ҳали у охирига етмасдан вафот этганларнинг 12,1 % чекмаганлар, 33,1 % кашандалардир. 30 ёшигача чекишни ташлаганлар орасида ўлим ҳолати 16,2 %га камайган бўлса, 60 ёшларида чекишни ташлаганлар орасида бу кўрсаткич 27,9 %ни ташкил этди. Шундай қилиб, ҳаттоки юқори ёшда ҳам чекишдан воз кечиш умрнинг узайишига ёрдам беради.\nКиритилди: 22:31 07.02.2019. Ўқилди: 1247 марта. Фикрлар сони: 0 та.


07 май 2021, Тошкент вақти: 03:11\nYenı Şafak газетасидаги мақола\nШу йилнинг 10 декабрь куни Туркиянинг Истанбул шаҳри Зайтунбурни мавзесида Абдуллоҳ Бухорий номи билан танилган Мирзағолиб Ҳамидовнинг отиб ўлдириши муносабати билан ëзилган мақолада ушбу суиқасд ортидан рус ва ўзбек махсус хизматларининг тўрт кишилик қатл рўйхати чиққанлиги таъкидланади.\nМақола муаллифи Ҳамди Қўч ўғлининг Озодликка билдиришича, уч ой илгари тайёрланган бу рўйхатда Муҳаммад Солиҳ, унинг ўғли Тимур Солиҳ, қирғизистонлик имом Рашод қори ва бир неча кун олдин ўлдирилган Абдуллоҳ Бухорийларнинг исмлари жой олган:\n- Бу рўйхат ўзбек махсус хизматлари тарафидан¸ рус махсус хизматларининг кўмаги билан тайëрланган. Жиддий ва тахликали бу рўйхат мени қўлимга уч ой бурун тушди. Бу рўйхатдагилардан бири¸ яъни Бухорий ўлдирилди. Рўйхатда яна уч кишининг исми бор. Булардан бири Ўзбекистон Халқ Ҳаракати лидери Муҳаммад Солиҳ. Яна бири у кишининг ўғли Тимур Солиҳдир. Шунингдек бу ўлим рўйхатида қорасувлик Рашод қори ҳам бор. Қўлимдаги ҳужжатга асосланиб айтсам бу кишилар ҳаëти учун жиддий таҳлика мавжуд¸- деди Yenı Şafak мухбири Ҳамди Қўч ўғли Озодлик билан суҳбатда.\nГазетанинг ич саҳифаси\nСуҳбатдошга кўра¸ рўйхатдагиларни бирлаштирувчи нуқта — Каримов режимига қаршиликдир:\n- Рўйхатдаги одамларни бир-бирлари билан яқин муносабати йўқ. Уларни бирлаштирувчи нуқта Каримов режимига қаршиликдир. Абдуллоҳ Бухорий ўз маърузаларида Каримовга қарши гапиргани учун рўйхатга тиркалди. Рашод қорининг ўзбеклар ва қирғизлар тарафидан эҳтиром қилиниши, унинг диний мавзудаги маърузалари режимга таҳдид сифатида кўрилгани боис рўйхатга кирди. Қатл рўйхатига исми киритилган Ўзбекистон Халқ Ҳаракати лидери Муҳаммад Солиҳга нисбатан илгари ҳам икки маротаба суиқасд тайёрланган ва янги қатл рўйхатига киритилган. Унинг ўғли Тимур Солиҳ эса илк маротаба қатл рўйхатига киритилган¸- дейди Ҳамди Қўч ўғли.\nМуҳаммад Солиҳ Озодлик билан суҳбатда бу рўйхатни Каримовнинг сайлов кампаниясидаги қўрқитиш тадбири эканини урғулади:\n- Шу пайтгача рўй берган ҳодисалар мантиғидан келиб чиқиб шуни тахмин қиламанки, жиноятлар сайловлар арафасида қасддан содир қилинмоқда. 2007 йилда журналист Алишер Соипов ҳам сайловлар арафасида ўлдирилган эди. Алишер Соипов ўз мақолаларида Каримов режимини кескин танқид остига олган ва мухолифат билан яқин алоқада бўлган эди. Бундан ташқари, 2011 йилда Ўзбекистон Халқ Ҳаракати аъзоси Фуад Рустамхўжаев ҳам ўлдирилган эди¸- дейди Муҳаммад Солиҳ.\n"Қотилнинг қўлида Муҳаммад Солиҳ яшайдиган уйнинг чизмаси бўлган"\nYenı Şafak газетаси мухбири Ҳамди Қўч ўғлининг Озодликка билдиришича, қотилнинг қўлида Муҳаммад Солиҳ яшайдиган уйнинг чизмаси бўлган:\n- Бу рўйхатдаги Бухорийга қараб ўқ отган киши ушланди. Унинг чечен миллатига мансублиги ва қўлида Украина паспорти борлигини айта оламан. Мендаги ҳужжатлар тўпламида Муҳаммад Солиҳ, Тимур Солиҳ, Рашод қори ва ўлдирилган Абдуллоҳ Бухорийнинг расми, улар ҳақида батафсил маълумотлар ва яшаётган жойлари ҳақидаги маълумотлар бор. Шунингдек, Муҳаммад Солиҳ яшаётган уйнинг харитадаги жойлашуви ҳам кўрсатилган¸- дейди суҳбатдош.\nЎзбекистон мухолифати арбобларига нисбатан ҳужумлар илк бора бўлаëтгани йўқ. Жорий йилнинг 24 августга ўтар кечаси Муҳаммад Солиҳнинг Истанбулдаги уйи ўққа тутилган эди.\n2011 йилнинг 24 сентябрь куни, ўзбек мухолифати фаолларидан бири Фуад Рустамхўжаев Иваново шаҳрида ўз уйи олдида отиб кетилган эди.\n1999 йили Ўзбекистон Ички ишлар вазирлигининг терроризмга қарши бош бошқармаси бошлиғи полковник Ботир Турсунов ва Интерполнинг Ўзбекистон бўлими бошлиғи полковник Маҳмуд Хайитовлар, Россияда тадбиркорлик билан шуғулланадиган собиқ милиционер Баҳром Мўминохунов иштирокида Муҳаммад Солиҳга қарши амалга ошмай қолган суиқасд ҳақида Озодлик радиоси рус ҳизмати мақола эълон қилган эди.\nБу радиомақолада Муҳаммад Солиҳга қарши суиқасд қилишдан охирги дақиқада воз кечган собиқ милиционер Баҳром Мўминохуновнинг иқрори ўрин олган.\nМуҳаммад Солиҳ ҳақида\nТаниқли шоир ва сиёсатчи Муҳаммад Солиҳ 1949 йилда Хоразм вилоятида туғилган.\nСССРнинг сўнгги йилларидаги ошкоралик сиёсати Муҳаммад Солиҳни ўткир публицистга айлантирди.\nУ Ўзбекистондаги пахта яккахокимлиги, Орол денгизининг қуриши оқибатида юзага келган экологик фожеа мавзуларида кўплаб мақолалар эълон қилди.\nМуҳаммад Солиҳ 1988 йилда Ўзбекистонда ташкил этилган илк норасмий мухолиф ҳаракат - "Бирлик"нинг асосчиларидан бири бўлди. Муҳаммад Солиҳ мухолифатдаги "Эрк" демократик партиясини 1990 йилда ташкил этди.\nМуҳаммад Солиҳнинг номзоди Ўзбекистонда 1991 йил декабрида бўлиб ўтган президентлик сайловида Ислом Каримовга рақиб сифатида илгари сурилган, расман 12,7 фоиз овоз тўплагани хабар қилинди.\nЎзбекистонда мухолифатга қарши бошланган тазйиқлар 1993 йилда Муҳаммад Солиҳни ватанни тарк этишга мажбур қилди. Ўзбекистон ҳукумати Муҳаммад Солиҳни 1999 йилги 16 февраль портлашларининг ташкилотчиларидан бири деб айблаган, лекин Ўзбекистон Олий судида кўрсатма берган ва кейин қамоқхонада ҳаётдан кўз юмган Зайниддин Асқаров Муҳаммад Солиҳ ҳақидаги кўрсатмаларини қийноқлар натижасида олинганини Озодликка билдирган эди.\n2011 йилдаги "Араб баҳори" дан руҳланган ўзбек мухолифатчиларини, Берлин шаҳрида қатор Ўзбек мухолиф гуруҳларини ўзида бирлаштирган Ўзбекистон Халқ Ҳаракатига асос солишди. Муҳаммад Солиҳ бу қурултойда Ўзбекистон Халқ Ҳаракатининг раиси этиб сайланди.


Ашхобод-2017. Медалларимиз сони 130 тага етди, бу борада иккинчи ўриндамиз! / Olamsport.com\n15:01"Ювентус" Пауло Дибала билан янги шартнома имзолашга яқин\t0 14:39ВХЛ. Бугун "Ҳумо" Москвада ўйин ўтказади\t0 14:10UFC 246. МакГрегор - Серроне ва оқшомнинг барча жуфтликлари\t0 13:43Шоҳжаҳон Эргашев: Тейлор, сен кейингисисан!\t1 13:22"Лос Анжелес Гэлакси" Чичаритони ўз сафига қўшиб олди\t0 13:01"Мен Эргашев билан 10 раундлик жанг ўтказгандим". Майкл Фокс Шоҳжаҳоннинг ғалабасига муносабат билдирди\t4 12:40Йилнинг илк Гран-приси олдидан Тошкентда йиғин бошланди ФОТОРЕПОРТАЖ\t0 12:19Конор ва Серроне иштирокидаги вазн ўлчаш маросими қандай ўтди? (ВИДЕО)\t0 11:54Макгрегор - Серроне жанги учун чиқарилган чипталардан қанча ишлаб олинди?\t0 11:32БАА U-23 бош мураббийи: "Ўзбекистон фаворит"\t0 11:11«Мерседес» Хэмилтон билан янги шартнома имзоламоқчи\t0 11:00Расман: Адесанья vs Ромеро жанги тасдиқланди + ФОТО 0 10:39Сехудо vs Альдо: Жанг санаси ва манзили маълум\t0 10:18“Реал”га “Интер” футболчиси керак\t0 09:50Факт. Конор сўнгги бор неча кун илгари ғалаба қозонганди?\t0\n27 сен 08:48\nТеннис, Енгил атлетика, Оғир атлетика, Таэквондо, Муайтай, От Спорти\nАшхобод-2017. Медалларимиз сони 130 тага етди, бу борада иккинчи ўриндамиз!\nТеглар : ТеннисАшхободЎзбекистон\nМусобақанинг кечаги кунги баҳсларидан сўнг терма жамоамиз ғазнасидаги умумий медаллар сони 130 тага етди. Шулардан 24 таси олтин медаллардир. Ҳисобимизда яна 30 та кумуш ва 73 та бронза медаллари бор. Умумжамоа ҳисобида 5-ўринни, умумий медалларимиз сони бўйича 2-ўринни эгаллаб турибмиз.\nБиздан фақат Туркманистон терма жамоаси кўп медал жамғарган. Мезбонлар 89 та олтин, 70 та кумуш, 85 та бронза, жами 244 та медал жамғариб, умумжамоа ҳисобида ғолибликни қўлга киритиб улгуришди. Хитой терма жамоаси 93 та медал билан иккинчи ўринга мустаҳкам ўрнашиб олган. Чин юрти вакиллари ҳисобида 40 та олтин, 30 та кумуш, 23 та бронза медали бор.\nКучли учликка Эрон терма жамоаси 35 та олтин, 22 та кумуш, 59 та бронза, жами 116 та медал билан якун ясаган. Тўртинчи ўринни Қозоғистон терма жамоаси банд этган. Ён қўшниларимизнинг олтин медаллари 28 тага етди. Биздан кейинги ўринлардаги Таиландда 21, Жанубий Кореяда 14 тадан олтин медал бор.\nБАА U-23 бош мураббийи: "Ўзбекистон фаворит" 0\nU-23 Осиё чемпионати. БАА - Ўзбекистон учрашувида хитойлик ҳакамлар ишлайди 1\nСанья Мирза қайтди. У илк турниридаёқ финалга чиқди 0\n27 сен 12:45:16\nBugun yoqmi sportchilarimiz\n27 сен 09:44:41\n4-ўринни ҳам бой бердик. Афсус юнон-рум курашчиларимиздан умидим катта эди.\n27 сен 09:24:22\n4 o'rin ham uchib ketdi qozoqqa


БМТ бош котиби йил охиригача Японияга ташриф буюради\n13:20 / 09.10.2017\nБМТ бош котиби Антониу Гутерриш жорий йил охирига қадар Японияга ташриф буюришни режалаштирмоқда. У мамлакат боош вазири Синдзо Абэ билан КХДР атрофидаги инқирозни муҳокама қилади, деб хабар бермоқда Kyodo агентлиги.\n"Япония БМТнинг энг муҳим ҳамкори ҳисобланади, мен барчаси ҳақида гаплашиб олиш учун ушбу ташрифни сабрсизлик билан кутаяпман", - дея унинг сўзларини келтиради агентлик. Бош котиб ташрифи декабрь ойида амалга ошиши кутилмоқда. Ўшанда Япония ҳукумати соғлиқни сақлаш масалаларига доир халқаро учрашувга мезбонлик қилади.\nУчрашувда, шуниндек, БМТ бош котиби Шимолий Корея муаммосини сиёсий йўл билан ҳал этиш зарурлигини таъкидлайди. Бундан ташқари, глобал иқлим ўзгариши, БМТ ислоҳоти, қашшоқлик ва нотенгликка барҳам беришга қаратилган Барқарор тараққиёт мақсадларини амалга ошириш масалалари эътибордан четда қолмайди.\nЯпония қирғоқларида 7 кишининг жасади топилди, улар КХДР фуқаролари бўлиши мумкин


ИнтерФУТБОЛ :: Ўзбекистон Суперкубоги олдидан матбуот анжумани бўлиб ўтади\nЎзбекистон Суперкубоги олдидан матбуот анжумани бўлиб ўтади\n5 март санасида ўйинолди расмий тадбирлар ўтказилиши режалаштирилган. Расмий мезбон сифатида “Пахтакор” футбол клубининг ўйинолди машғулоти 15:00 да старт олади ва унинг дастлабки 15 дақиқаси ОАВ вакиллари учун очиқ тарзда ўтади. Расмий меҳмон жамоа сифатида “Насаф” футбол клубининг ўйинолди машғулоти учрашув ўтказиладиган вақтга параллел — 16:00 да старт олади ва унинг ҳам дастлабки 15 дақиқаси ОАВ вакиллари учун очиқ бўлади.\nШунингдек, 5 март куни ҳар икки клуб расмийлари иштирокида ўйинолди матбуот анжумани ташкил этилади. Унда ҳар икки клуб бош мураббийлари икки нафардан футболчи ҳамроҳлигида иштирок этади. “Пахтакор” иштирокидаги матбуот анжумани 17:15 да, “Насаф” клуби иштирокидаги матбуот анжумани эса 17:45 да бўлиб ўтади.


10:05 / 30.09.2019 1412 pdf Ўқиш режими + -\nИнтернет ва ижтимоий тармоқлар ривожланган ҳозирги асрда бир инсоннинг қарашлари жамиятнинг бошқа аъзоларига ва ҳаттоки, бутун жамиятга катта таъсир этмоқда. Аввало шуни қайд этиш лозимки, Ўзбекистон фуқароси (у ким бўлишидан қатъи назар) Конституция ва қонунларга риоя этиши, бошқа кишиларнинг ҳуқуқлари, эркинликлари, шаъни ва қадр-қимматини ҳурмат қилишга мажбурдир.\nДиний таълимот ўта нозик ва хассос бўлгани туфайли юртимиз ҳудудида диний қадриятлар, муқаддас туйғулар ҳурмат қилиниши шарт. Уларга нисбатан ёмон муносабатда бўлишга ҳеч кимнинг ҳаққи йўқ.\nШу кунларда ижтимоий тармоқларда баъзи масжидлар ёпилар экан, айрим имомлар ишдан бўшар экан, деган мазмундаги хабарлар кенг тарқалди. Биз ушбу хабарларда нима дейилгани, қандай фикрлар баён этилгани тўғрисида тўхталмоқчи эмасмиз.\nБалки муҳтарам Президентимиз раҳнамоликларида охирги уч йилда масжидларни обод этиш, фуқароларимизнинг талаб ва истакларини инобатга олган ҳолда янги жомеларни очиш борасида қилинган ишларни мухтасар айтиб ўтмоқчимиз, холос.\nСўнгги йилларда республикамизда 24 та янги масжид очилди. Улар қаторида намозхонларга туҳфа этилган Қорақалпоғистондаги «Имом Эшон Муҳаммад», Тошкент шаҳридаги «Сузук ота», «Имом ат-Термизий», «Шайх Муҳаммад Содиқ Муҳаммад Юсуф», Сурхондарё вилоятидаги «Ҳаким Термизий», Хоразм вилоятидаги «Охун бобо» ва Фарғона вилоятидаги «Чилигижийда» каби масжидларни алоҳида кўрсатиш мумкин.\nШунингдек, ўлкамизда 106 та масжид тўлиқ янгидан қурилди, 231 та масжид капитал таъмирдан чиқарилди. Бундай улуғвор ишлар диёримизда шиддат билан давом этмоқда.\nЯна бир жиҳат, аслида масжидларни ёпиш масаласи қандайдир мансабдор шахснинг ваколатига кирмайди, балки Ўзбекистон Республикаси Вазирлар Маҳкамасининг 2018 йил 31 майдаги 409-сон қарори асосида ижро қилинади.\nШунингдек, масжид имом-хатибини ишга тайинлаш ва лавозимидан озод этиш масаласи ҳам Ўзбекистон мусулмонлари идораси томонидан амалга оширилади.\nДемак, ҳуқуқий тамойилларни инкор этиш, Ўзбекистон аҳолисининг ҳақ-ҳуқуқлари, диний қадриятлари ва эҳтиёжларига ҳурматсизлик кўрсатишга ҳеч кимнинг ҳаққи йўқ!\nЎзбекистон мусулмонлари идораси Ислом шиорлари, имом-домлалар ва масжидларга нисбатан билдирилган ҳар қандай номақбул фикрларга нисбатан доимо муросасиздир.\n13:30 / 30.09.2019 870\nТавҳидни лозим тут\nАбдулазиз ибн Умар ибн Абдулазиз айтади .Зуҳрий билан кўришишни жуда хоҳлардим. У билан тушимда кўришдим. .Эй Абу Бакр, мен учун алоҳида дуо борми, деб сўрадим. У давоми...\n599 07:05 / 09.10.2019\nМусулмонларнинг энг яхшиси бўлайлик!\nАбу Ҳурайра розияллоҳу анҳудан ривоят қилинади .Набий соллаллоҳу алайҳи васаллам.Мўминларнинг иймони комилроғи хулқи яхшироғидир. Сизларнинг яхшиларингиз давоми...\n1624 08:30 / 27.12.2018\n341 08:00 / 12.08.2020\n2347 11:01 / 27.05.2020


М а в з у ишчи кучи бoзoри. Ишчи кучи ва унинг бандлиги\nМ А В З У ИШЧИ КУЧИ Б O З O РИ. ИШЧИ КУЧИ ВА УНИНГ БАНДЛИГИ РЕЖА\nИ 1- режа шчи кучи ва бандлик тушунчаси. Тўлиқ ва самарали бандлик муамм o си\nЯлпи ишчи кучи\nМeҳнатга лаёқатли ёшдагилар\nИШЧИ КУЧИ БOЗOРИ. ИШЧИ КУЧИ ВА УНИНГ БАНДЛИГИ\nИшчи кучи ва бандлик тушунчаси тўлиқ ва самарали бандлик муаммоси\nИшчи кучи бозори ва унда ишчи кучи талаби ҳамда таклифи нисбати\nЎзбекистонда бандликни таъминлашда меҳнат биржалари фаолияти. Ишсизларни ижтимоий химоялаш\nшчи кучи ва бандлик тушунчаси. Тўлиқ ва самарали бандлик муаммoси\nМавжуд қoнунликка мувoфиқ иш билан бандлик дeганда фуқoрoларнинг қoнунда тақиқланмаган ва уларга дарoмад кeлтирадиган фаoлият тури билан шуғулланишлари тушунилади. Кўпчилик иқтисoдий адабиётларда қайд қилинганидeк: “Бандлик мeҳнат қoбилиятига эга бўлган ва мeҳнат қилишга иштиёқи бoр кишиларнинг ишга жoйлашиб фoйдали мeҳнат билан машғул бўлишларидир”. Иш билан банд аҳoлига ёлланиб ишлoвчилар ва ўзларини мустақил равишда иш билан таъминлаган шаxслар киради.\nЯлпи ишчи кучи – бу жамият ёки алoҳида oлинган мамлакат миқёсида қиймат ва истeъмoл қийматларини яратишда иштирoк этувчи бир-бири билан чамбарчас бoғлиқ ҳoлда фаoлият қилувчи ишчи кучларининг умумлаштирилган мажмуи. Ялпи ишчи кучининг такрoр\nҳoсил қилиниши жараёнларини ўрганиш муҳим.\nИшчи кучи – бу инсoннинг мeҳнатга бўлган ақлий ва жисмoний қoбилиятларининг йиғиндиси бўлиб, жамиятнинг асoсий ишлаб чиқарувчи кучи ҳисoбланади. Такрoр ишлаб чиқариш жараёнида фақатгина ишлаб чиқаришнинг мoддий-ашёвий oмилларигина эмас, балки шаxсий oмили, яъни ишчи кучи ҳам такрoр ишлаб чиқарилади.1\nИш билан банд бўлиш учун мexнатга лаёқатли, яъни мeҳнат қилиш қoбилятига эга бўлиш кeрак, унга эга бўлган кишилар мeҳнат рeсурсларини ташкил этадилар. Ўзбeкистoнда мeҳнат рeсурсларига аҳoлининг қуйидаги гуруҳлари киради:\nМeҳнатга лаёқатли ёшдагилар:\n16 ёшдeн-54 ёшгача бўлган аёллар;\n16 ёшдан-60 ёшгача бўлган eркаклар.\nМeҳнатга лаёқатли ёшдан катта ёшдаги (мeҳнат нафақасидаги) ишлoвчилар.\nБалoғат ёшига eтмаган ишлoвчи ўсмирлар (16 ёшгача бўлганлар).\nИқтисoдий фаoл аҳoли қатлами ялпи ишчи кучини ташкил қилади. Ялпи ишчи кучининг миқдoр ўлчами – бу мeҳнатга лаёқатли кишиларининг (мeҳнат рeсурсларининг) умумий сoнидир.\nЯлпи ишчи кучининг сифат ўлчами эса уларнинг билими, малакаси, маҳoрати, кўникмаси ва иш тажрибасининг ўртача кўрсатгичларида мужассамлашади.\nБoшқа рeсурслар каби мeҳнат рeсурслари ҳам такрoр xoсил қилиб турилиши кeрак, бунга тoр ва кeнг маънoда қараш мумкин.\nИшчи кучини тoр маънoда такрoр xoсил қилиш инсoннинг жисмoний ва ақлий қoбилиятларини узлуксиз кeнгайтирилган тарзда тиклаб туриш, уларнинг мeҳнат малакасини, умумий билими, касбий тайёргарлик даражасини янгилаб ва ўцириб бoриш ҳамда ишчи авлoдини тайёрлаш кабиларни ўз ичига oладиган жараёндир.\nКeнг маънoда ишчи кучини такрoр xoсил қилиш eса қуйидагиларни англатади:\nаҳoлининг табиий ҳаракати, табиий ўсишнинг умумий шарт-шарoитлари яратиш;\nxoдимларни ишлаб чиқаришга жалб қилиш ва бўшатиш;\nмeҳнат рeсурсларини тармoқлар, сoҳалар ва ҳудудлар ўртасида тақсимлаш ҳамда қайта тақсимлаш;\nаҳoлининг ижтимoий, маънавий ва маданий eҳтиёжларини қoндириб бoриш;\nишчи кучини тўлиқ ва самарали бандлигини таъминлаш.\nҲар бир миллий иқтисoдиётнинг асoсий мақсадларидан бири тўлиқ иш билан бандликни таъминлаш ҳисoбланади. “Тўлиқ бандлик” ва “самарали ёки oқилoна бандлик”ни ҳам тақoзo қилади.\nИш билан тўла бандлик мeҳнатга лаёқатли бўлган ва ишлашни ҳoҳлаган барча кишиларнинг иш билан таъминланганини англатади. Шунингдeк, иш билан тўла бандлик бир тoмoндан иқтисoдиётда ишсизликнинг табиий даражаси мавжуд бўлишини инкoр eтмайди, бoшқа тoмoндан, бу мeҳнатга лаёқатли барча кишиларнинг ишлаб чиқаришга жалб eтилиш зарурлигини англатмайди.\nБандлик миқдoр ўлчамда қанча киши ва қанча вақт иш билан машғул бўлишини билдиради. Сифат жиқатидан eса бу ишлаган вақт давoмида қанча миқдoрда тoвар ва ҳизматлар яратилиши, улар қандай нарxда сoтилиши, натижада қанча пул дарoмад oлинишини билдиради. Тўлиқ бандлик бeлгиланган иш куни, xафтаси ёки иш oйи давoмида ҳар дoим иш билан машғул бўлишини билдиради. Агар шу куни 7 сoат, иш xафтаси 5 кун бўлса, бир oйда 22 иш куни, жами 154 сoат (7x22=154) ишлаганда ва шунга тeгишли ҳақ oлганда тўлиқ бандлик мавжуд бўлади. Агар кунига 5 сoат, xафтасига 4 кун, бир oйда 80 сoат ишланса, тўлиқ бўлмаган бандлик кeлиб чиқади.


Ўзбекистондаги автомобил бозори Daewoo монополиясидан GM монополиясига айланди.\nЎзбекистонда ишлаб чиқариладиган автомобиллар ички бозорда 10 дан 17 фоизгача қимматлади. Агар Дамас DLX BO автомашинаси илгари 12 миллион 16 минг сўм турган бўлса¸ энди 13 миллион 849 минг сўмга, яъни 15 фоизга кўтарилди. Ўзавтосаноат акциядорлик компанияси матбуот вакили Эльвира Тухватуллинанинг Озодликка айтишича, автомобиллар нархининг ошиши уларга ишлатиладиган бутловчи қисмларнинг қимматлашиши билан боғлиқ:\n- Бу дунёдаги молиявий инқироз билан боғлиқ. Биз ҳам автомашиналарнинг бутловчи қисмларини четдан сотиб оламизку. Ана шу компонентларнинг нархи ошганлиги сабабли бизда ҳам автомашиналар қимматлади. Бунинг бошқа сиёсий ёки иқтисодий сабаби йўқ, дейди Эльвира Тухватуллина.\nGM-Ўзбекистон қўшма корхонаси ишлаб чиқарган автомобилларнинг “Дамас”, “Нексия” сингари харидоргир хиллари ўтган йилдан бошлаб фақат АҚШ долларига сотилиши йўлга қўйилган эди. Бироқ кейинчалик улар ўзбек сўмига ҳам сотила бошлади. Бу машиналарга талаб жуда кўп бўлгани боис, “Ўзавтосаноат” компанияси харидорларга 3 ой олдин пулини тўлаш тартибини жорий қилди. Одамлар олдиндан пул тўлаб навбатга ёзила бошладилар. Энди эса бу одамлар қўшимча пул тўлашга мажбур бўлаётганини ёзмоқдалар. Жумладан, Озодлик радиосига келган мактубларнинг бирида бу ҳақда шундай дейилади:\n“Ажабланарлиси шуки¸ шартномага асосан олдиндан 100% тўлаганлар хам автомашинасини олмаган булса улар янги нархда қўшимча тўлов қилиши керак экан.\nХолбуки шартномада узоғи билан 90 кун ичида етказилиши белгиланган, улар эса буни инобатга олмаяпти. Хуллас хамма жанжал, тўполон қилиб ётибди.\nЭнг қизиғи шуки, нарх кўтарилишини сезган дилер корхоналар 23 март куни таниш билишларига автомашинани навбатдан ташқари бериб янги нархда тўлашдан қочиб қолишган”¸ деб ёзади Озодлик муштарийларидан бири.\nБироқ Ўзавтосаноат акциядорлик компанияси матбуот вакили Эльвира Тухватуллина бу каби айбловларни рад этади. Унинг айтишича, мижоз ва дилер корхона ўртасида имзоланган шартномада бу ҳолат кўзда тутилган.\n- Агар мижоз шартномани диққат билан ўқиб чиқса¸ унда шундай пункт бор. Яъни агар автомобил нархи шу муддат ичида ошадиган бўлса, харидор ўртадаги фарқни тўлаши лозим¸ дейди Элвира Тухватулина.\nТухватулинага кўра, баъзи харидорлар бу шартномани ўқиб ҳам кўрмай имзо чеккан ва бундай норозилик фақат шундай одамларда пайдо бўлиши мумкин. Бироқ нарх кўтарилмасдан олдин "Дамас" машинаси харид қилган сирдарёлик Абдуқосим билан суҳбатлашганимизда, у шартномада бундай пунктнинг йўқлигини айтади.\nОзодлик: "Дамас" олиш қандай ҳозир? Эркинми ë навбатга туриш керакми?\nАбдуқосим: Долларга без очеред.\nАбдуқосим: Сўмга фақат анавиларда рухсат бериб қолади. Кварталныйда етмай қолса¸ пул топширишга рухсат бериб қолади. Унда ҳам беш-олтитага. Кўп бермайди. Янги йилдан олдин областларга 20 тадан рухсат берди. Шуни районларга иккитадан қилиб бўлди. Бизда 10 та район бор. Шунинг биттасига илиндик.\nОзодлик: Сизлар сўмга олдингларда-а?\nАбдуқосим: Сўмга олдик¸ лекин доллар ҳисоби олтига тушди. Янги йилдан олдин топшириб қўйганлар навбатда.\nОзодлик: Ҳали олишгани йўғ-а?\nАбдуқосим: 50-60 фоизи олиб бўлди. Қолганлари борда ҳали.\nОзодлик: Сизлар қачон пул тўладинглар?\nАбдуқосим: 28 декабрда. Биз шартнома имзоладик. Тўрт ойда етказиб беришди. Мен ўқиб чиқдим уни. Тўрт ойдан ошмаслик нимаси бор экан.\nОзодлик: “Тўрт ой ичида нархи ўзгариб қолса¸ тўлайсизлар” деган пункти ҳам бормиди?\nАбдуқосим: Йўқ. Унақа пункт йўқ эди. Чунки бизда қўшимча қарор бор эди. Ўша қарордан битта копия қилиб олдик. Ўзгарган тақдирда ҳам сизга таъсир қилмайди, деган жойи бор экан. Биз ўша қарордан битта қўлимизга олдик. Республика “Ўзавтосаноат” бирлашмасининг қарори бор эди. Кўп клиентлар бундан олмайдида. Қизиқмайди.\nОзодлик: Демак¸ бу қарорда ўша пункт бўлмаган-а?\n- Йўқ. Қўшимча ўзгартириш бўлса¸ сиз қўшимча тўлайсиз деган нарса йўқ эди. Ўзлари қилади буни. Ўша ердагилар шапка оладида. Ўртадаги дилерлар қиладида бу нарсани¸ дейди Абдуқосим.\nУнинг сўзларига кўра, шартномага бундай ўзгартириш балки яқинда киритилган бўлиши мумкин.\nБиз бу ҳолатга янада аниқлик киритиш мақсадида Асакадаги GM-Ўзбекистон қўшма корхонасига қўнғироқ қилдик. Корхонанинг савдо бўлими ходими Бахтиёржон шартномада бундай пункт аввалдан борлигини таъкидлайди.\nОзодлик: 10-15 фоизга машиналар нархи ошибди, дейишаяпти. Илгари пул тўлаб қўйганлар эски нархида олишадими янги нархидами?\n- Янги нархда олади.\nОзодлик: Улар шартномада бунақа нарса йўқ эди дейишаяпти.\n- Бўлганда шартномада.\n- Ҳа¸ шартномада қўл қўйишаëтганда кўрсатган. “90 куннинг ичида машинангизни қилиб берамиз. Агар машинанинг тан нархи кўтарилса¸ сиз қўшимча қиласиз” деб огоҳлантирилган.\nОзодлик: Шартномада бу пункт аввалдан бўлганми ë кейин киритилдими?\n- Бу бўлган,бор. Ўқиб ўзлари танишмаганда.\nОзодлик: Уч ой олдин тўлаб қўйганлар қандай олишаяпти? Уч ойда олаяптими ëки чўзилиб кетаяптими?\n- Йўқ¸ чўзилмайди. Уч ойнинг ичида қилиб беради¸ дейди Бахтиëржон.\nЎзбекистонда ҳозир янги нархларда Матиз Best ни 11 363минг сўмга, Нексия-2 DOHC ни қулайликларига қараб 13-15 миллион сўмгача, Ласетти ни 21-34 миллион сўмгача, Эпика автомобилини яқин 34 миллион сўмга, Каптивани 63,2 миллион сўмга харид қилиш мумкин.


12.06.2018 10:15 0 20190\nЎзбекистон Республикаси Президенти Шавкат Мирзиёев ислоҳотларнинг жойлардаги ижроси, бунёдкорлик ишлари, ишлаб чиқариш лойиҳалари билан танишиш мақсадида 12 июнь куни Фарғона вилоятига ташриф буюрди. Бу ҳақда Президент матбуот хизмати хабар берди.\nЭслатиб ўтамиз, Президентимиз 2017 йил 22-23 июнь кунлари Фарғона вилоятига ташрифи чоғида қурилиш-бунёдкорлик ишларини кенг кўламда давом эттириш, туризм, саноат, қишлоқ хўжалиги, хизмат кўрсатиш ва сервис соҳаларини жадал ривожлантириш, аҳоли учун муносиб турмуш шароити яратиш юзасидан тегишли топшириқлар берган эди. Мазкур топшириқлар ижроси доирасида вилоятда кенг кўламли ишлар амалга оширилди. Янги саноат корхоналари, тадбиркорлик субъектлари ташкил этилди. Маҳсулот ишлаб чиқариш ва экспорт ҳажми ошди. Замонавий уй-жойлар, инфратузилма объектлари бунёд этилди.\nПрезидентимиз навбатдаги ташрифи давомида янги лойиҳалар билан танишиши, тадбиркор ва инвесторлар ҳамда аҳоли вакиллари билан учрашиши кўзда тутилган. Шунингдек, вилоятни ижтимоий-иқтисодий ривожлантириш бўйича галдаги муҳим вазифалар белгилаб олинади.\nЖамият 30/04, 18:24\nСиёсат 30/04, 15:05\nЭрдўғон: «Азиз қардошим билан яна кўришганимдан мамнун бўлдим»


АКТ вазири: «Электрон ҳукуматни ҳеч қачон бир шахс ёки бир ташкилот ривожлантира олмайди» (+видео) - Terabayt.Uz\nАКТ вазири: «Электрон ҳукуматни ҳеч қачон бир шахс ёки бир ташкилот ривожлантира олмайди» (+видео)\nБугун – 2021 йилнинг 25 июнь куни Муҳаммад ал-Хоразмий номидаги ахборот-коммуникация технологиялари йўналишига оид фанларни чуқурлаштириб ўқитишга ихтисослаштирилган мактабда рақамлаштиришда ижобий натижаларга эришган давлат ҳокимияти ва бошқарув органларини тақдирлаш маросими бўлиб ўтмоқда. Тадбирнинг очилишида Ўзбекистон Республикаси ахборот технологиялари ва коммуникацияларини ривожлантириш вазири Шуҳрат Содиқов сўзга чиқди, деб ёзади Xabar.uz нашри.\nЎҚИНГ: Speedtest: Ўзбекистон яна тўрт поғонага кўтарилди, мобил интернет тезлиги 64,8 фоизга ошди!\n«Бугунги кунимизни ахборот технологияларисиз тасаввур қилиб бўлмайди. Смартфон, планшет, компьютер каби замонавий технологиялар аллақачон кундалик ҳаётимизга кириб бўлган.\nШунингдек, ҳар биримиз ҳаётий жараёнларда турли давлат хизматларидан фойдаланамиз.\nХўш, шундай экан, нега бу икки ҳаётий жараённи бирлаштириб, давлат хизматларидан фойдаланишни ҳам замонавий технологиялар асосида амалга оширса бўлмайди? Албатта бўлади!\nМен буни ҳозир оддийгина, икки оғиз сўз билан гапиряпман, лекин бу аслида жуда мураккаб ва машаққатли жараёндир», деди вазир.\nЎҚИНГ: Жаҳон банки эксперти: «Марказий Осиёда интернет қиммат ва сифатсиз!»\nҚайд этилишича, айнан шу машаққатли ишни амалга оширишни ташкиллаштириш ва мувофиқлаштириш учун Президентнинг 2020 йил 28 апрелдаги қарори билан Ахборот технологиялари ва коммуникацияларини ривожлантириш вазирлиги ҳузурида «Электрон ҳукумат лойиҳаларини бошқариш маркази» давлат муассасаси ташкил этилди.\nҲукуматнинг тегишли қарори (2020 йил 25 июндаги 409-сон) билан ушбу Марказ фаолияти йўлга қўйилганига мана бугун роппа-роса бир йил бўлди.\n«Электрон ҳукуматни ривожлантиришни ҳеч қачон бир шахс ёки бир ташкилот амалга ошира олмайди. Электрон ҳукумат гўёки бир катта занжир бўлиб, ҳар бир вазирлик, идора ва ташкилотлар ахборот тизимлари, маълумотлар базалари унинг элементлари ҳисобланади.\nАгар ушбу занжирнинг бирор элементи заиф бўлса, занжир узилгани каби электрон ҳукуматнинг тўлақонли фаолияти учун ҳар бир ташкилотнинг рақамлаштириш даражаси юқори даражада бўлиши муҳим», дея таъкидлади соҳа раҳбари.\nПрезидентнинг «Рақамли Ўзбекистон – 2030» стратегиясини тасдиқлаш бўйича қабул қилинган Фармони билан электрон ҳукумат бўйича мингдан ортиқ лойиҳалар белгилаб берилган бўлиб, рақамлаштириш бўйича юқори натижаларга эришган ташкилотлар раҳбарларини мукофотлаш бўйича чоралар кўриш юзасидан ҳам топшириқлар берилган.\nЎҚИНГ: Ягона портал: 2021 йили ишга тушадиган 60 та янги хизмат тасдиқланди\nВазир Шуҳрат Содиқов мамлакатимизда электрон ҳукуматни ривожлантириш борасида қўшган ҳиссасини эътироф этиб, келгусида бунданда юқори натижаларга эришишга рағбатлантириш мақсад қилинганини айтиб ўтди.\n«Электрон ҳукуматни қуришда ҳар бирингизнинг ўрнингиз беқиёслигини яна бир бор таъкидлаган ҳолда, Сизларни бу борада олиб бораётган ишларингизда, амалга ошираётган лойиҳаларингизда муваффақият ва улкан зафарлар тилайман.\nБиз Сизларни доим қўллаб-қувватлаймиз, кўмаклашамиз ва албатта рағбатлантириш юзасидан чоралар кўриб борамиз», деди вазир.\nЭслатиб ўтамиз, мазкур маросимни қуйидаги ҳавола орқали онлайн кузатиш мумкин:\nЎҚИНГ: Фаррош, қоровул, чой тарқатувчи... Ўзбекистонда кимлар IT-мутахассисдан ИККИ КАРРА КЎП маош олади?\n#"Электрон ҳукумат тўғрисида"ги Қонун #Ўзбекистон #Ўзбекистон Республикаси Ахборот технологиялари ва коммуникацияларини ривожлантириш вазирлиги #электрон ҳукумат #янги технологиялар #веб-сервислар #онлайн сервислар #Электрон ҳукумат лойиҳаларини бошқариш маркази


Қонунларни бузган аёл жиноий жавобгарликка тортилди » Sangzor.uz - Инновацион ахборот портали\nSangzor.uz » Суд-ҳуқуқ » Қонунларни бузган аёл жиноий жавобгарликка тортилди\n2014 йилда Хоразм вилояти, Янгиариқ тумани, Гулобод маҳалласида яшовчи аёл Жиззах шаҳрига келиб, тўйларда раққосалик қилиш йўли билан пул топа бошлайди. 2018 йилнинг ноябрь ойида Қозоғистон орқали ноқонуний тарзда Туркияга чиқиб кетди ва йил охиригача фоҳишалик билан шуғулланади. Мамлакатимизга қайтгач, чегарадан ўтишга оид қонунларни бузганлиги учун жавобгарликка тортилди.\nУ жазодан тегишли хулоса чиқармасдан хорижда орттирган фахшга оид тажрибаси ҳамда қўшмачи танишларига таяниб, одам савдоси билан шуғулланишга киришди. Яъни, енгил йўл билан пул топиш илинжида бўлган хотин-қизларни Туркияда фоҳишалик қилиш учун ёллай бошлади.\nБу жараёнда вазиятга қараб иш тутди, ҳеч нарсадан тап тортмайдиганлар учраса, фоҳишалик учун йўллаётганини баён қилди. Ор-номусини йўқотмаганларга энагалик ёки уй хизматчиси бўлиб ишлашни таклиф қилди. Натижада Хоразм ва Бухоро вилоятларида яшовчи бир неча аёлларни чет элга жўнатди.\nАммо вилоятимиздаги фаолияти унчалик ҳам самарали кечмади. Ноқонуний хатти-ҳаракатлари вилоят ички ишлар бошқармаси одам савдосига қарши курашиш бошқармаси ходимлари эътиборига тушиб қолди.\nҚисқаси, навбатдаги ўлжасини хорижга юбораётган 1993 йилда туғилган одамфуруш қўлга олинди. Хотин-қизларни фоҳишаликка ёллашга оид аудиоёзувлар, қўшмачига юборилган фотосуратлар ва ёзувли маълумотлар ҳамда интернет орқали олиб борилган суҳбатлар, гувоҳларнинг кўрсатмалари аёлнинг жиноятини тасдиқлаб турибди.\nУнга нисбатан Ўзбекистон Республикаси Жиноят Кодексининг 135-моддаси, 2-қисми, “б” банди билан жиноят иши қўзғатилган. Аниқроғи, бу мазмундаги қилмиш учун 4 йилдан 12 йилгача озодликдан маҳрум қилиш жазоси белгиланган.\nТеги: одам савдоси фоҳишалик Қозоғистон Ўзбекистон Жиззах Хоразм раққоса


Меҳнат муҳофазасига риоя этилмаслиги оқибатида бахтсиз ҳодисалар сони ортмоқда - Darakchi\nМеҳнат муҳофазасига риоя этилмаслиги оқибатида бахтсиз ҳодисалар сони ортмоқда\nЖАМИЯТ 12.06.2019, 14:03\nҚайси соҳада бўлмасин инсон ҳаёти ва унинг қадр-қиммати ҳар нарсадан устун туради. Бу эса, аввало, иш жойларида яратилаётган меҳнат муҳофазаси билан боғлиқ. Айниқса, ишлаб чиқариш тармоқлари, саноат корхоналари ва қурилиш жойларида меҳнат муҳофазасига риоя этиш ўта муҳим ҳисобланади. Афсуски, ўтказилган махсус текширув натижалари ҳудудларда бу борада жиддий камчиликлар мавжудлигини кўрсатмоқда.\n2018 йил мисолида олиб қаралса, Республика бўйича йил давомида ишлаб чиқаришда 554 та бахтсиз ҳодиса юз берган, шулардан 164 таси ўлим билан тугаган, 364 таси оқибати оғир ва 26 таси гуруҳий бахтсиз ҳодисаларни ташкил этган. Ушбу бахтсиз ҳодисалар оқибатида 183 нафар ходим ҳалок бўлган, 428 нафари оғир ва 47 нафари енгил тан жароҳати олган.\nЎзбекистон Республикаси Бандлик ва меҳнат муносабатлари вазирлиги Давлат меҳнат инспекцияси томонидан меҳнатни муҳофаза қилиш бўйича 2019 йилнинг 5 ойи давомида ўтказилган текширув натижаларига кўра 8275 та корхонада 45854 та қонунбузилиш ҳолатлари аниқланган. Улардан 27176 таси меҳнатни муҳофаза қилиш қонунчилиги ва техника хавфсизлиги қоидаларига амал қилмаслик, 2555 таси меҳнат шартномаси тузилмагани, норасмий равишда ходимлар меҳнатидан фойдаланилгани, 1920 таси иш ҳақи белгиланган муддатларда тўлаб берилмагани, 2016 таси меҳнат дафтарчаларини юритиш тартиби бузилганлиги ҳамда меҳнат қонунчилигига риоя этилмаган бошқа ҳолатлар оқибатида келиб чиққан.\nТаҳлилий текширувлар бахтсиз ҳодисаларда асосан қуйидаги омиллар таъсири мавжудлигини кўрсатди:\n- иш берувчи томонидан меҳнат муҳофазаси талаблари бажарилмаслиги;\n- ходимларнинг меҳнат муҳофазаси қонунчилигидан етарлича хабардор эмаслиги ва шунга мувофиқ ўз ҳақ-ҳуқуқларини талаб этмаслиги;\n- ходимларнинг норасмий ишлатилиши;\n- меҳнатни муҳофаза қилиш тадбирларига маблағ ажратилмаслиги;\n- ходимларни меҳнат муҳофазаси бўйича йўл-йўриқлардан ўтказиш, меҳнат хавфсизлигига ўқитиш ва билимларни текширган ҳолда ишга тайинлаш ташкил этилмаганлиги;\n- ходимларнинг белгиланган меъёрлар асосида махсус иш кийими, шахсий ҳимоя воситалари билан таъминланмаганлиги;\n- иш ўринларининг меҳнат шароитлари бўйича аттестациядан ўтказилмаслиги;\n- иш берувчилар томонидан ходимларга хавфсиз ва соғлом меҳнат шароитлари яратиб берилмаслиги;\n- иш берувчи томонидан ходимларнинг меҳнат муҳофазасига риоя қилиши бўйича етарлича назорат ўрнатилмаганлиги.\nТўғри, Бандлик ва меҳнат муносабатлари вазирлиги томонидан ушбу қонунбузарликларга нисбатан тегишли чора-тадбирлар кўриляпти. Хусусан, жорий йилнинг ўтган давридаги қонунбузилишларни бартараф этиш бўйича 6118 та ёзма кўрсатмалар ва 298 та тақдимномалар киритилди, 7262 нафар мансабдор шахсга нисбатан 4899,1 млн. сўм миқдорида маъмурий жарималар қўлланилди.\nБахтсиз ҳодисаларни махсус текшириш жараёнида 2512 та аниқланган камчилик юзасидан бажарилиши мажбурий бўлган 228 та ёзма кўрсатма берилди ҳамда қонунбузилиши ҳолатларига йўл қўйганлиги учун 207 нафар мансабдор шахсга нисбатан 395543 минг сўмлик маъмурий жарима қўлланилди.\nОлиб борилаётган ана шундай чора-тадбирларга қарамай, меҳнат муҳофазасига риоя этмаслик ортидан келиб чиқаётган бахтсиз ҳодисалар сонини кескин камайтириш, уларнинг олдини олиш, бартараф қилиш ва фуқаролар учун тўлиқ хавфсиз меҳнат шароитларини яратиш масаласи долзарблигича қолмоқда.\nШу боис, меҳнат муҳофазаси бўйича самарали натижага эришиш ва бу борадаги саъй-ҳаракатларни янада мақсадли ташкил этиш учун қуйидаги чора-тадбирларни амалга ошириш зарур:\nБиринчи, меҳнат муҳофазаси бузилганлиги учун тайинланадиган маъмурий жарималар миқдорини ошириш. Қонунчиликка мувофиқ, ҳозирда бундай ҳолатлар учун энг кам ойлик иш ҳақининг икки баробаридан беш баробаригача жарима тайинланган. Аммо бу жарима миқдори қонунчилик олдида катта жавобгарликка эга бўлмагани сабаб, меҳнат муҳофазаси талабларига риоя этилишида бепарволик ва ўзбилармонликни келтириб чиқармоқда. Агар бунинг оқибатида инсон ҳаётига таҳдид турганлиги инобатга олинса, амалдаги жарима миқдорининг нақадар арзимаслиги аён бўлади-қолади.\nИккинчи, меҳнат муҳофазаси бўйича тарғибот-ташвиқот ишларини ва профилактика жараёнларини кучайтириш жоиз.\nУчинчи, хавфлилик даражаси юқори бўлган ташкилотлар, шу жумладан, қурилиш жойларида меҳнат муҳофазаси бўйича мунтазам текширув ишларини олиб бориш.\nБугунги кунда Ўзбекистон Республикаси Бандлик ва меҳнат муносабатлари вазирлиги томонидан меҳнат муҳофазасини таъминлаш ва меҳнат қонунчилиги бузилишига йўл қўймаслик борасида қатор амалий ишлар олиб борилмоқда. Жумладан, Давлат меҳнат инспекциясининг (71) 200 06 00 телефон рақамлари, Info@mehnat.uz электрон манзили ва dmi.mehnat.uz сайти сингари ишонч тармоқлари ишга туширилган бўлиб, улар орқали бевосита фуқаролар мурожаатлари қабул қилинади.\nСўхлик ёшлар олий ўқув юртларига қабул қилиниши учун 500 та квота ажратилади\n#онлайн: Тест синовлари карантин қоидаларига қатъий риоя этилган ҳолда ўтказилади


Фарғонада коронавирусга қарши эмлаш бошланди — Фарғона шифокори\n01.04.2021 01.04.2021 fsh.uz\nВирусга қарши вакцинани биринчилардан бўлиб кўнгилли равишда олдим. Жараён санитария-гигиена ва хавфсизлик қоидаларига риоя қилган ҳолда ташкил этилмоқда. Унинг ҳеч қандай ножўя таъсирини сезмадим,- дейди 71 ёшли Авазбек ота Абдураҳмонов.\nШунингдек, вилоят соғлиқни сақлаш бошқармаси бошлиғи Хусан Мамажонов ҳамда санитария-эпидемиологик осойишталик ва жамоат саломатлиги хизмати вилоят бошқармаси бошлиғи Аҳмаджон Яқубовлар мазкур поликлиникда бўлиб, жараён билан яқиндан танишдилар, вакцина олаётган фуқаролар билан самимий мулоқот қилинди.\nЭътиборлиси шундаки, Фарғона вилоятида биринчилардан бўлиб коронавирусга қарши вакцина билан Хусан Мамажонов ва Аҳмаджон Ёқубовлар ҳам шу ернинг ўзида эмланди.\nСуратлар муаллифи Ш.Қорабоев\n← Фарғонага 15 та замонавий гемодиализ аппаратлари олиб келиб ўрнатилди\nЎн кун ичида 17 мингдан ортиқ аҳоли коронавирусга қарши эмланди →\n14.03.2019 fsh.uz 365\n«Уйимни соғиндим. Чарчоқдан йиғладим…» — «Тез ёрдам» шифокорининг бир кунлик таассуроти\n27.07.2020 fsh.uz 200


Пойтахтимиздаги Халқаро бизнес марказида Ўзбекистон Республикаси Вазирлар маҳкамасининг ҳайвонлар орқали инсонларга юқадиган юқумли касалликларнинг олдини олиш бўйича Миллий дастур ва 5 йиллик стратегик иш режасини ишлаб чиқишга бағишланган халқаро анжуман бўлиб ўтди.\nТадбир Ўзбекистон Республикаси Соғлиқни сақлаш вазирлиги ҳузуридаги Санитария-эпидемиологик осойишталик агентлиги ташаббуси билан Америка Қўшма штатларининг касалликлар профилактикаси ва назорат маркази ҳомийлигида ташкил этилди.\nТадбирда бир қатор вазирлик ва идоралар, жумладан Соғлиқни сақлаш вазирлиги ва вазирликнинг республика муассасалари, Фавқулодда вазиятлар вазирлиги, Ветеренария ва чорвачиликни ривожлантириш қўмитаси, Экология ва атроф муҳитни муҳофаза қилиш қўмитаси мутахассислари ҳамда Ўзбекистон республикаси Вазирар маҳкамаси ҳузуридаги санитария-эпидемиология назорати Давлат инспекцияси, Соғлиқни сақлаш вазирлиги ҳузуридаги Санитария-эпидемиологик осойишталик агентлиги ҳамда АҚШнинг мамлакатимиздаги дипломатия корпуси вакиллари иштирок этди.\nТадбир республикамизда юқумли касалликларнинг олдини олиш бўйича беш йиллик режани ишлаб чиқишга қаратилган.\nБугунги тадбирдан кўзланган мақсад, мамлакатимизда 2018-2019 йиллар мобайнида ушбу касалликларнинг олдини олиш бўйича стратегик комплекс режа ишлаб чиқилган бўлиб, ушбу режа мазкур давра суҳбатида яна бир бор қайта кўриб чиқилди. Аҳамият қаратиш зарур бўлган жиҳатлари, камчиликлар юзасидан фикр алмашилди.\nМазкур режа беш йиллик бўлиб, у қайта кўриб чиқилгандан кейин вазирлар маҳкамасида тасдиқланиши керак. Режани ишлаб чиқишда юқорида номи қайд этилган давлат идоралари ва муассасалари мутахассисларни фаол иш олиб боришди.\nЎзбекистонда қишлоқларда уй ҳайвонларига кўпинча болалар қарайди, хотин-қизлар сигирларни соғади. Аксарият ҳолларда касалланган моллар билан мулоқот қилинади. Касалланган ҳайвонларни парвариш қилишда ёки сўйишда, ичак чавоғини тозалашда бундай касалликларнинг юқиш эҳтимоли катта бўлади.\nТаъкидлаш жоизки, ҳайвонлардан инсонларга юқадиган қасалликлар муаммоси бутун дунёда долзарб масала бўлиб қолмоқда. Айни пайтда халқаро миқёсда фаолият олиб борадиган "Ягона саломатлик-ягона дунё" шиори остида халқаро ҳаракат мажуд бўлиб, дунё бўйича юқумли касалликларнинг олдини олишга қаратилган ҳаракатларни мувофиқлаштириб боради. Ушбу ҳаракат Жаҳон соғлиқни сақлаш ташкилоти ва бошқа бир қанча хақаро ташкилотлар кўмагида дунё мамлакатлари, жумладан Ўзбекистонда ҳам соҳада фаолият олиб бораётган мутахассисларнинг малакасини ошириш учун махсус курслар ташкил қилади, тажриба алмашади, ўз маслаҳатларини бериб боради.\nАнжуманда иштирокчиларга бу борада дунёда юзага келган вазият ҳақида атрофлича маълумот берилди. Мамлакатимиздаги аҳвол, муаммонинг олдини олиш бўйича амалга оширилаётган ишлар, уларни бартараф қилишга қаратилган саъй-ҳаракатлар, келгуси режалар юзасидан фикр алмашилди.


Ислом Каримов Хитой ташқи ишлар вазирини қабул қилди » Ўзбекистон янгиликлари – Zamin.uz\nЎзбекистон Республикаси президенти Ислом Каримов 23 май куни Оқсаройда мамлакатга расмий ташриф билан келган Хитой Халқ Республикаси ташқи ишлар вазири Ван Ини қабул қилди. Бу ҳақда "Кун" нашри хабар берди.\nЎзбекистон Президенти ва Хитой ТИВ раҳбари ШҲТ доирасидаги тадбирлар ҳамда ХХР Раисининг давлат ташрифини муҳокама қилди.\nЎзбекистон Президенти 23 май куни Оқсаройда мамлакатимизга расмий ташриф билан келган Хитой Халқ Республикаси ташқи ишлар вазири Ван Ини қабул қилди. Бу ҳақда ЎзА хабар қилди.\nДавлат раҳбари Ўзбекистон мамлакатлар ўртасида барча йўналишлардаги барқарор ва ишончли ҳамкорликни юксак қадрлашини таъкидлади.\nТомонлар Ўзбекистоннинг Шанхай ҳамкорлик ташкилотига раислиги доирасида бўлиб ўтадиган тадбирларда Хитойнинг иштироки ва Ўзбекистон-Хитойнинг ўзаро ҳамкорлигига доир бошқа масалалар юзасидан фикр алмашди.


Қибрай туман тиббиёт бирлашмасида Ҳиндистоннинг «Yatharth Hospital» клиникаси раҳбари, профессор Капил Кумар ва вертебролог профессор Шаши Пауллар ... билан ҳамкорликда қўшма лойиҳа юзасидан учрашув ўтказилди. Бу ҳақда «Қибрай садоси» хабар берди. Учрашув давомида «Yatharth Hospital» клиникаси ...\nжуда муҳим ижтимоий аҳамиятга эга,— дейди Тошкент вилоятининг Қибрай тумани Бош шифокори Акром Эргашев. — Чунки ушбу амалиётга эҳтиёжи ... Чун Жон раҳбарлигида ва Республика реабилитация маркази илмий ҳамда Қибрай туман тиббиёт бирлашмаси жарроҳлари ҳамкорлигида туманимиз шифохонасида ...\n4 март куни Тошкент вилоятининг Қибрай туманидан ўтувчи «Қодрия-Оққовоқ» темир йўл бекатлари оралиғининг 16-км.да юк поезди «Қибрай» ҚФЙ Бирлик кўчасида яшаган М.М.ни эҳтиётсизлиги ...\nкўчага ҳайдаб чиқиши оқибатида икки нохуш ҳодиса содир бўлди. Бири — Қибрайда, иккинчиси — Самарқандда. Тошкент вилоятининг Қибрай туманидаги ...\nйилнинг 12 декабрь куни Тошкент вилоятининг Қибрай туманида фуқаро Г.К. (исмли аёл)нинг жасади топилганди, деб хабар берди ИИВ Жамоатчилик ва оммавий ахборот воситалари билан алоқалар бошқармаси. Ўтказилган ...\nБарча раҳбарлари ишдан олинган Қибрай туманига янги ҳоким тайинланди\nошириш масалаларига бағишланган видео-селектор йиғилишида Қибрай тумани ҳокими, унинг ўринбосарлари, туман прокурори, туман ИИБ раҳбари, ... вилояти ҳокимлиги Ахборот хизматининг хабар беришича, Қибрай туманида 2009 йилдан буён ҳокимлик қилиб келган Ниғмат Исроилович ...\nТошкент вилоятининг Қибрай тумани Бойжигит маҳалласида истиқомат қилувчи аҳолидан мурожаат келиб тушди. Уни қуйида жузъий ўзгартишлар билан ҳукмингизга ҳавола этамиз. «Тошкент ... ўзгартишлар билан ҳукмингизга ҳавола этамиз. «Тошкент вилоятининг Қибрай ва пойтахтнинг Мирзо Улуғбек туманларини боғлайдиган Бойжигит ҳамда ...\nКатта туяқуш 24 миллион сўмлиги ростми?\nкам, даромади мўл» номли мақола эълон қилган ва унда Тошкент вилояти Қибрай тумани «Чинобод — Ҳайитбоев Сайдулла» кўп тармоқли фермер хўжалиги ...\nбошқармаси. Қайд этилишича, кеча, 5 март куни соат 19:30 ларда Қибрай туманида яшовчи нафақахўр Т.Ҳ. ўзига тегишли «ЯВА» русумли мотоциклини ... яшовчи нафақахўр Т.Ҳ. ўзига тегишли «ЯВА» русумли мотоциклини Қибрай тумани бўйлаб бошқараётиб, Қибрай туманида яшовчи пиёда Ҳ.Ш.ни уриб ...\nтезкор тадбир давомида Тошкент шаҳрида доимий рўйхатда туриб, Қибрай туманида вақтинча яшовчи уй бекаси, 1989 йилда туғилган М.А. ўзининг ... олдиндан тайёрлаб қўйилган виза ва чипта асосида олдиндан келишиб, Қибрай туманида яшовчи, уй бекаси, 1995 йилда туғилган, М.С.ни аэропорт ...


16:03 19 Март 2018\n03:58 04.10.2015 (Янгиланган 16:59 09.10.2015) Ҳавола олиш\n700га яқин жангари ва қидириувда бўлган шахслар ўз ихтиёрлари билан Сурия ҳукуматига қуроларини топшириб таслим бўлдилар.\nТОШКЕНТ, 3 окт — Sputnik. Суриянинг Дераа вилоятида 700 жангари ва қидирувда бўлган фуқаролар қуролларини топшириб таслим бўлди, деб хабар берди РИА Новости Сурия миллий ахборот агентлиги САНА хабари асосида.\nАхборот агентлигининг хабарига кўра, миллий ярашиш дастури асосида Дераа вилоятида 450 жангари ва 250 қидирувда бўлган Сурия фуқаролари қуролларини топшириб тинч ҳатга қайтишга қарор қилдилар. Жангарилар ёнларида бўлган пулемёт, автомат ва снайпер винтовкаларини Сурия ҳукуматига топширдилар.\nМиллий ярашиш дастурининг энг ёрқин мисоли 2014 йилда Хомс шаҳрида бўлди. У ерда шаҳар марказини эгаллаб олган 1500 нафар жангарилар ўз ихтиёрлари билан қуролларини топширишга қарор қилдилар.\nУшбу дастурга биноан мамлакат раҳбарияти Сурия фуқароларига қуролларини топшириб, тикланиш дастуридан ўтиб тинч ҳаётга қайтинши таклиф қилган.\nЭслатиб ўтамиз Сурияда 2011 йилдан бери ҳарбий можаро давом этмоқда. БМТ маълумотига кўра ушбу можарода 220 минг одам қурбон бўлган. Сурия ҳукумати қўшинларига турли террорчи гуруҳлари қаршилик кўрсатмоқда. Улардан энг йирик ва фаоллари “Ислом давлати” ва “Джебхат ан-Нусра” гуруҳларидир.


Сирожиддин Аҳмад. Нафосат оламининг заҳматкаши (2007) - www.ziyouz.uz\nБош саҳифа МатбуотҲозирги давр матбуотиСирожиддин Аҳмад. Нафосат оламининг заҳматкаши (2007)\n20-йилларнинг охири, 30-йилларнинг бошларида, бевосита шўро тарбиясини олиб вояга етган зиёлилардан бир гуруҳи 40-50 йилларда асоссиз равишда қамоққа олинди.\nСабаби… Ўша даврдаги Ўзбекистон республикаси Ички Ишлар Халқ Комиссари (НКВД) Амаяк Кобулов ўз акаси — Масковда шу соҳа бўйича раҳбарнинг ўринбосари Б. Кобуловга ишониб, кўнглига сиққан жиноятларни амалга оширади. У ўзининг ёрдамчилари билан режалаштирган жиноятлардан бири Ўзбекистоннинг таниқли давлат ва жамоат арбоблари Муҳаммаджон Йўлдошев ва Тошмуҳаммад Қори-Ниёзийни қамаш ва ўзбек халқини улар раҳбарлиги остида Ўзбекистонни шўролар ҳукуматидан ажратиб олиб, буржуа республикаси қуришда айблаб, жаҳон халқлари кўз олдида очиқдан очиқ жиноятчига айлантириб, каттакон репрессив жараённи бошлаш, “халқлар доҳийси”нинг эътиборини ўзларига жалб этиш эди.\nАна шу афсона — туҳматни тасдиқлатиб олиш учун Ўзбекистон фирқа Марказқўмининг учинчи котиби С. Азимов, марказқўм ходими С. Ҳусаинов, “Қизил Ўзбекистон” газетасининг ходимлари — Ю. Латиф, Ғ. Расулов, Т. Жалолов, “Ёш куч” журналининг масъул котиби О. Одилий каби ўзбек матбуотининг таниқли вакиллари қамоққа олинадилар.\nҲибсга олинганларнинг барчаси шўролар ҳукуматига сидқидил берилган, халқ, давлат ва адабиёт манфаатига хизмат қилган кишилар. Ёш адабиётшунос, “Қизил Ўзбекистон” газетасининг “Адабиёт ва санъат” бўлими мудири Тўхтасин Жалолов (1909-1984) ҳам бундан истисно эмас.\nТўхтасин Жалолов тергов материалларига қараганда, шаҳрихонлик, аммо ўзининг ёзиши бўйича Марғилонга қарашли Қоратепа қишлоғида Мулла Жалол ва Хайринисо Муҳаммад Ишоқ қизи оиласида дунёга келган. Вояга етгач, 1914-1918 йилгача эски усулдаги мактабда ўқийди, сўнг Фарғонага келиб 1924-1925 йилларда педкурсни тугаллаб, билимини ошириш мақсадида 1930-1933 йилларда Самарқандга бориб, педакдемияда таҳсил ола бошлайди. Аммо 1933 йили отаси вафот этиб, оиласи оғир аҳволга тушгач, Шаҳрихонга қайтиб, 1934-1936 йилларда ўқитувчилик билан шуғулланади. Кейин Тошкентга келиб, кечки педагогика институтида таҳсил олади (1936-1938) ҳамда қишлоқ хўжалик олий мактабида, ҳуқуқ институтида тил муаллими бўлиб ишлайди, институтни тугатгач, шарқ адабиёти муаллими сифатида ишда қолдирилади.\nИнститутда ўқиш чоғида шоир Юнус Латиф билан танишиб, дўстлашади. “Мен 1938 йилда Педагогика институти раҳбариятига ўқув программасини тузишда ёрдам беришларини сўраб бордим, — дейди Юнус Латифий 1942 йил 4 февралда ўтказилган сўроқда. — Раҳбарият менга Тўхтасин Жалолов раҳбарлигида ўн нафар юқори курс талабаларини ажратди. Программани ишлаб Маориф комиссарлигига топширдик. Шунда мен ва И. Маҳсумов Т. Жалоловга ўқитувчиликни ташлаб, редактсияга ишга ўтишни таклиф қилдик”.\nТўхтасин Жалолов газетага келгач, матбуот ходимлари билан танишади. Улар бир-бирларининг уйида 1940 йил ноябр-декабр, 1941 йил январ, март, июн ойларида учрашиб, гурунглашадилар. Суҳбат чоғида Навоий, Фитрат, Чўлпон, Абдулла Қодирийнинг ман этилган асарлари ўқилади. Уларнинг бадиий маҳорати таҳлил қилинади. Бу суҳбатни аллакимдир тескари талқинда тегишли жойга етказади.\nРус адабиётида “пасквил” деган жанр бор. Бу инсонни, жамиятни ҳажв қилувчи эмас, балки таҳқир қилувчи мазахдан баттар нарсадир. А. Қобулов раҳбарлиги остида олиб борилган жиноий ишни биз бир сўз билан “пасквил”, ўзбекчасига “қабоҳат” деймиз.\nА. Қобулов 1941 йилда Ўзбекистон НКВДсига бошлиқ бўлиб келгач, ўзини кўрсатиш учун кутилмаган жойдан, суриштирилмаган, текширилмаган, енгил-елпи хабарлардан, туҳматлардан хулоса қилиб, йўқни йўндирувчи ходимлари ёрдамида ажал тегирмонини ишга солади. Улар республиканинг етакчи раҳбарларини қамашни режалаштирган бўлсалар-да, аммо бу ишни амалга ошириш учун қўлларида ваколат ҳам, бирорта айбловчи далил ҳам йўқ эди. Улар қамашмоқчи бўлган мансабдор кишиларни ҳибсга олиш учун Масков рухсат бермас эди. Шунга қарамай “Ўзбекистонда шўролар ҳукуматини ағдариб, буржуа республикаси қурмоқчи бўлган аксилшўровий, исёнчи ташкилот” борлиги, унга Қори-Ниёзий, М. Йўлдошев, С. Ҳусаинов, С. Азимов раҳбар деб режа тузилади. Ана шу режага мувофиқ С. Ҳусаинов, С. Азимов, Ю. Латиф,\nҒ. Расулов, О. Одилий, А. Ҳошимов (Сталинобод вилоят, Шаҳринавлик ўқитувчи), С. Эминов (Тошкентдаги “Тароқчи” артели ошпази), Т. Жалолов жами саккиз киши 1941 йил июл-октябр ойларида қамоққа олинадилар. Ҳаммаларига бир айб қўйилади.\nЎзбекистон Марказқўмининг учинчи котиби Сулаймон Азимов сохта протоколларга мажбуран қўл қўйдирилганига, хўрликларга чидай олмайди. Юқорига ёзган хатида: “Инсон мўътадил уйқу билан тирик. Менга узоқ вақт мобайнида уйқу беришмади. Бошимни тута олмайман, ўзидан ўзи кўз юмилиб бош осилиб кетаверади, шунда назоратчи темир эшикни тақиллатади. Потпул нақ тсементдан иборат. Мен тирикманми, ёки ўликманми, ўзим ҳам фарқига бора олмай қолдим. Менинг иродам, қалбим, фаҳмим, бирор нарсани фарқлайдиган қобилиятим тамом ўлдирилган. Мен ўзимни одамми ёхуд бошқа бир ҳайвонми фарқига бормай чайнаб ташлайдиган оч бўрининг панжасида тургандек сезардим. У яъни (терговчи — С.А.) мени ажал даҳшати остида Жалолов ва Латипов кўрсатмасини тасдиқлаш учун зўрларди: “Уларга рози бўл, бўлмаса тирик қолмайсан”.\nНомлари зикр этилганларнинг оила аъзоларидан, хусусан, С. Азимовдан тушган аризалар маълум ташкилотларни тебратиб, ишни бошқатдан кўриб чиқишга мажбур қилади. Ўша вақтдаги Ўзбекистон Ички Ишлар министри А. Бизов собиқ Иттифоқ Ички Ишлар министрининг ўринбосари К. Лунев номига мутлақо махфий хат йўллайди: “Сизга илгари тақдим этилган СССР Ички ишлар Комиссарининг собиқ ўринбосари Б. З. Кобуловнинг А. З. Кобулов номига ёзган хатига қараганда, С. Азимов ва бошқаларнинг тергов иши ўша даврдаёқ шубҳа уйғотган.\nА. З. Кобулов даврида Ўзбекистон НКВДсида ишлаган ходимларнинг гапига қараганда, бу ишни текшириш учун Тошкентга СССР Ички Ишлар министрлиги СПУ бошлиғининг ўринбосари\nИ. Илюшин раҳбарлигида келганлар ҳам бу иш материаллари ҳақиқатга тўғри келишига шубҳа билан қараганлар.\nКейинчалик бу иш масаласида Тошкентга СССР Ички Ишлар министрлигининг махсус ишлар бўйича тергов бўлимининг ходими (ҳозир Абакумов иши билан ҳибсга олинган) Швартсман келган бўлиб, у Меркулов номига С. Азимов ва бошқаларнинг айблов иши бўйича Махсус Кенгашнинг икки кишини отув ва қолган айбдорларни турли муддатга ҳукм қилинганликлари ҳақидаги “Рапорт” берган.\nОқибатда ушбу иш бўйича ҳибсга олинганлар (Тўхтасин Жалолов мустасно) ўз кўрсатмаларидан воз кечдилар, улар кўрсатмалар терговчилар томонидан мажбурий равишда олинганини маълум қилдилар”.\n1942 йилда С. Ҳусаинов, С. Азимов ва бошқалар ишини текширган\nЛ. Швартсман 1954 йил 18 февралда берган сўроқда нима учун Т. Жалолов “айбига иқрор”лигича қолганини аниқ шарҳлаб бера олмаса-да, аммо баъзи нарсаларга ойдинлик киритади: “Ўша пайтда СССР НКВДси раҳбарлигида мавжуд бўлган ўзаро қариндошчилик ва қўллаб-қувватлаш одатига кўра А. Кобуловнинг айбини четлаб ўтдим. Чунки мени сафарга унинг акаси Б. Кобулов юборган эди”. Аммо Швартсман Кобуловнинг айбини пана қилиш, Т. Жалолов оғзидан “Тушунинг, ягона ниятим, энди ўзимнинг барча жиноятларим тўғрисида гапириб, алоқаларимни тутиб беришдир…” деган жумлани юлиб олиш билан чекланди. Бу гапларни маҳбус қайдан олиб гапиряпти, терговчилар тазйиқ ўтказганми, у сўроқ қилаётган киши самимий гапиряптими-йўқми, иши йўқ, қозон ёпиқлигича қолаверади.\nТўхтасин Жалолов бошига тушган савдолар 1954 йил июл ойида Магадан ички ишлар терговчиси Пуляев томонидан ўтказилган сўроқларда ҳам ўз кучида қолаверади. Сабаби, ёлғондан, аёвсиз калтаклардан ва қабоҳатдан чарчаган адиб ҳеч кимга ишонмай қўйган, бу тузумни ҳақ ва ҳақиқатни билишни истайдиган ёки эшитишни хоҳлайдиган текширувига ҳам аҳамиятсиз қарашга мажбур эди. Аммо атроф муҳитда бўлаётган ўзгаришлар, айрим маҳбусларнинг нажот топаётганларини эшитиши унинг қалбида ҳам бир умид ҳосил қилади. У иродасини тўплаб таваккалига ишонч ҳосил қилади:\n“СССР Министрлар совети\nқошидаги давлат хавфсизлик қўмитаси раиси генерал-полковник\nМенинг Сулаймон Азимов, профессор Қори-Ниёзий ва бошқаларга ҳамда ўзимга нисбатан берган кўрсатмаларим бошдан оёқ ғирт ёлғон ва ҳақиқатга тўғри келмайди.\nСўроқ пайтида мени калтаклашди, таҳқирлашди. Мен, на мен ўзим ва на менинг дўстларим айбдор эмасликларини тушунтиришимга қарамай нарком Кобулов менга таъкидларди: беш-олти киши деб ташкилотлар номини булғамайман.\nКобуловнинг гапига қараганда, бизнинг қамалишимизни давлат манфаатлари талаб қилган. Мен кўрсатма беришдан қатъиян бош тортган пайтимда Кобуловнинг буйруғи билан терговчи Сухолазов мени ҳушимдан кетгунимча калтаклади, бир неча сутка мобайнида тик оёқда туришга мажбур қилди, оқибатда оёқларим бир неча марта шишиб кетди. Ниҳоят, мен Кобуловдан сўрадим: ўзи мендан сизларга нима керак? Ўшанда у терговда нима гапиришимни айтди. Аслида сўроқ протоколи аввалдан тайёрлаб қўйилган бўлиб, мени имзо қўйишга зўрлашар эди. Улар бир неча бор мени ўзбек тилида айтиб турганларини ёзишга мажбур қилишди, кейин бу ҳақиқатга тўғри келмайдиган кўрсатмаларни сўроқ тарзида рус тилига таржима қилиб, менга мажбурият остида қўл қўйдиришарди.\nМен билан бирга қамалган Расулов мен билан бир лагерда эди. У менга Кобулов калтаклаганини, ёлғон кўрсатмалар беришни талаб қилганини гапирган эди. Расулов калтакланиш оқибатида лагерда вафот этди.\nМен Азимовни биллурдек мусаффо ва тўғри фуқаро ва кўммунист деб билардим. Бизда ҳеч қандай миллатчилик ташкилоти йўқ ва Азимов ҳеч қанақа ғайрисовет, миллатчи гапларни гапирмаган. У мени ва таҳририят ходимларини ҳалол кўмминист сифатида тарбиялаган. Кобуловнинг босими остида мен ўзимга ва Азимовга бўҳтон қилишга мажбур бўлдим.\nАзимовнинг уйида бўлган ғайрисовет йиғилишга келсак, бу Кобуловнинг диктовкаси билан ёзилган. Бу кўрсатмада гўё Йўлдошевнинг ғайрисовет, миллатчилик фаолияти ҳақида гап кетади. Мен бу кишини билмайман ва у билан таниш эмасман, мен терговчининг айтиб туриши остида кўрсатма бердим.\nКобулов мени ҳалол совет профессори Қори-Ниёзийга бўҳтон қилишга мажбур этди. Мен билан бирга бир иш бўйича қамалган бошқа кишилар ҳеч қачон ғайрисовет миллатчилик ташкилотининг аъзоси бўлмаганлар. Уларга оид барча протоколлар Кобуловнинг қўрқитиши остида ёздим.\nМени сўроқ қилишингизни илтимос қиламан, мен сўроқда нима учун ҳалол одамларга бўҳтон қилишга мажбур бўлганимни батафсил айтиб бераман.\n13 октябр 1954 й., Москва.\nМазкур “ариза” собиқ Иттифоқ министрлар совети қошидаги давлат хавфсизлик қўмитаси тергов бошқармаси биринчи бўлимининг катта терговчиси маёр Булигин томонидан текширилади. Т. Жалолов 1954 йил 14 ва 16 октябр кунлари жиддий тергов қилинади.\nУшбу аризани ўқиган киши Жалолов бўҳтонни ёзган экан-да, деб ажабланиши мумкин. Аммо синчковлаб эътибор берилса, уларнинг бирортасини у ёзган эмас, балки тайёр кўрсатмаларга зўрлаб имзо чектирилган. Келинг, яхшиси, тергов манзарасига назар ташлайлик. Т. Жалолов терговга чақирилгач, ундан танишлари кимлар эканлиги суриштирилади. Соддадил қаламкаш ўзи билган ёнверидаги кишиларнинг номини айтади. Ҳеч нарсадан ҳадиксирамайди. Терговчи эса аста секин улардан ўз билганича ва хоҳлаганича фойдаланади. 1954 йил 14 октябр кўрсатмасидан:\n“Мен ҳибсга олингач, ёлғизхонага жойлаштирилдим ва у ерда лагерга, сургунга жўнатилгунимча ушлаб турилдим. Дастлаб сўроқни терговчи Сухолазов олиб борди. У менга тошкентдаги танишларимнинг фамилиясини ва ишлайдиган мансабларини айтишимни сўради. Мен Сухолазовга иш бўйича газета редактсияси туфайли боғлиқ бўлган кўп кишиларнинг фамилиясини айтдим.\n… Шундан кейин Сухолазов мен айтган кишиларни миллатчи ва ғайрисовет иш олиб бораётган кишилар деб айтишни талаб қилди. Мен кўрсатма беришдан қатъиян бош тортдим. Мен сўроқ пайтида тилга олган Сулаймон Азимов, Юнус Латипов, Ғафуржон Расулов, Омил Одилов, Ориф Юнус, Ҳошим Ғуломов, Сотти Ҳусаиновнинг фақат ижобий томонларини билишимни, уларнинг гўё ғайрисовет фаолиятлари ҳақида менга ҳеч нарса маълум эмаслигини айтдим. Шундан кейин мени Ўзбекистоннинг собиқ НКВД бошлиғи Кобулов сўроқ қила бошлади. У терговчи ва мени олдимда, сенинг ўз уйингда ва бошқаларникида бўлганинг ҳақидаги гаплар ҳеч нарса эмас. Менга янги-янги кишиларни ёллаётган ва ўз олдига Ўзбекистонни СССРдан айириб, буржуа республикасини ўрнатишни мақсад қилган ғайрисовет, миллатчилик ташкилоти Ўзбекистонда мавжудлиги ҳақида кўрсатма бер деди. Мен бундай кўрсатма беришдан бош тортдим. Шундан кейин Кобулов мени калтаклай бошлади, аввал юзим ва қорнимга мушт туширди, кейин табуреткадан ерга ётқизиб урди…\n… Кейинги протоколларда менинг кўрсатмаларим амалан йўқ. Бу протоколлар мен терговчининг хонасига келгунимча тайёрланган. Мен аввал обдон калтакланар кейин софдил одамларга туҳмат қилиб терговчи ёзган протоколга имзо чектирилар эдим.\nМен қатъий равишда маълум қиламанки, ҳеч қачон танишларим ва ҳамкасбларим орасида ҳеч қандай ғайрисовет ташкилоти ҳақида гапирган эмасман. Мен таҳририятда ҳалол ишладим ва терговчи айбдор қилган нарсалар менинг хаёлимга ҳам келган эмас.\nТерговга қатъий маълум қиламанки, Азимовнинг уйида ҳеч қандай ғайрисовет йиғилиш бўлмаган, мен у касал вақтида редактсия ходимлари билан биргаликда Ўзбекистоннинг ҳурматли кишиси сифатида бир марта бориб кўрганман”.\n“Швартсман сўроққа чақириш олдидан Сухолазов мени протоколда ёзилганларни қайтаришимни таъкидлаб, калтакламасликка ваъда бермади, аммо айтдики, Швартсман бугун шу ерда, кечқурун Масковга учиб кетади. Бу билан агар мен кўрсатмалардан воз кечсам, аҳвол ёмон бўлишини сездириб қўйди. Швартсман мен билан нарком кабинетида, Кобулов, Сухолазов ва наркоматнинг бошқа ходимлари олдида гаплашарди. Мен Кобулов ва Сухолазовнинг ваҳший эканликларини ўз тажрибамда билганим учун Швартсманга ҳақиқатни айтишдан қўрқар эдим. У билан ёлғиз гаплашишга имконият беришмади.\nЮзлаштириш вақтида ҳам худди шундай бўлганини айтишим керак. Бошқа маҳбуслар билан юзлаштириш мен ўша вақтда ёмон билган рус тилида олиб бориларди. Юзлаштиришдан аввал нима ҳақида гапиришим тўғрисида терговчи тушунтириш ўтказар, такрор-такрор огоҳлантирилар эдим. Шундан кейин маҳбус олиб кирилар эди. Мен юзлаштиришда амалий ҳеч нарса демас эдим. Терговчи ўқиб бераётган нарсани унинг ортидан такрорлардим ва … биз имзолар эдик…\nОчиғини айтишим керакки (Пуляев билан ўтган сўроқ назарда тутилмоқда — С. А.), мен қўрқдим. Мен яна калтаклашларидан ва жавобда изчил бўлишни талаб қилишларидан қўрқдим. 1941-1942 йилларда бошимдан кечирган оғир маънавий таҳқирланиш хотирамда ўчмас из қолдирган. Мен Москвага ҳақиқатни гапириш учун аҳд қилиб келдим”.\nТўхтасин Жалолов 1954 йил 16 октябрда ўтказилган сўроқда айтишича, агар у Кобуловнинг талабини қондирмаса, у калтаклар ва “ўйлаб кўр”ишни буюрарди. “Ўйлаб кўриш” учун эса “Мен сўроқдан ярим қоронғу хонага олиб борилар ва терговчи Сухолазов томонидан ваҳшиёна тарзда калтакланар эдим, кейин мени яна Кобулов олдига олиб боришар ва мен азобга чидай олмай Кобулов хоҳлаган нарсаларни гапирар эдим. Терговчи Мелников ёзар эди. Ўзимдан кетиб, йиқилиш даражасида қийноққа солинганим ва хўрланганим учун фақат бир нарса — терговнинг тезроқ тугашини хоҳлардим. Энди менга ҳамма нарса бефарқ эди”.\nВаҳшиёна азобни кўриш, бошдан ўтказиш бир азоб, уни хотирадан ўтказиш ўн азоб, дейдилар собиқ маҳбуслар. Тўхтасин Жалолов жисмоний, руҳий-маънавий жиҳатдан ниҳоятда оғир бўлса-да, Кобулов раҳбарлигида олиб борилган барча ёвузликларни мардонавор очиб ташлайди; ўзи ва лагерда, сургун манзилларида машаққатли ҳаёт кечираётган ҳамкасбларининг ҳам озодликка чиқишига йўл очади.\nАдиб ва унинг дўстлари “Аксинқилобий жиноятлари учун ҳукм қилинган ва СССР Ички ишлар министрлигига қарашли лагерларда, колонияларда, қамоқхоналарда ҳамда сургунгоҳларда яшаётганларнинг жиноий ишини кўриб чиқиш Марказий комиссия”нинг 1954 йил 15 ноябр йиғилиши хулосасига мувофиқ сургундан озод этиладилар. Уларнинг жиноий ишлари ҳаракатдан тўхтатилади.\nТўхтасин Жалолов 1955 йил бо-шида ёруғ юз билан ватанига қайтиб келади. Шу йилдан эътиборан то 1961 йилгача Ўзбекистон давлат нашриётида, Давлат бадиий нашриётида муҳаррир, Ўзбекистон тил ва адабиёт институтида илмий ходим, 1962-1963 йилларда “Шарқ юлдузи” журналида адабий ходим бўлиб ишлади. У бутун фаолияти давомида 30 га яқин китобга муҳаррирлик қилди, 60 дан ортиқ турли мавзуларда мақола эълон қилди, халқимизга “Ўзбек шоирлари”, “Қизлар дафтари”, “Хамса талқинлари”, “Бону”, “Яшасун табассум” китобларини, Паҳлавон Маҳмуд рубоиётини, Р. Тагорнинг “Ҳалокат”, “Кўзга тушган чўп”, “Бибҳа соҳили”, “Донишманд рожа” роман ва талайгина ҳикояларини, С. Улуғзода,\nС. Айний асарларини, В. Смирнов-Ракитинанинг “Абу Али ибн Сино” романларини муаллифона бир услубда таржима қилиб берди. Афсуски, “Олой маликаси” романини тугата олмади. У 1984 йил март ойида 76 ёшида оламдан ўтди.\n← Аввалги Аввалги Ашурали Жўраев. Лабиҳовузнинг тилло табассумлари (2007)\nКейинги → Кейинги: Миразиз Аъзам. Болакайларнинг миннатсиз хизматкори (2007)


WBC янгиланган рейтингида ўзбекистонлик боксчилар қайд этган ўринлар - Zamin.uz\n21:57 / 20 января 2020\nWBC янгиланган рейтингида ўзбекистонлик боксчилар қайд этган ўринлар\nБутунжаҳон бокс кенгаши (WBC) декабрь ойи учун профессионал боксчиларнинг янги рейтингини эълон қилди. Унга кўра, ўзбекистонлик саккиз нафар боксчи мазкур рейтингдан ўрин эгаллади. Бу ҳақда GoSport.uz интернет-нашри мухбири хабар бермоқда.\nЯрим ўрта (-66,68 кг) вазн тоифаси вакили Қудратилло Абдуқаҳҳоров (17-0, 9 КО) янги рейтингда бир ой олдинги ўрнидан бир поғона пастлаб 5-ўринга жойлашди. Айни вақтда у IBF рейтингида биринчи, WBO рейтингида эса 8-ўринларни эгаллаб турибди.\nСупер ўрта (-76,2 кг) вазн тоифасида рингга кўтарилаётган ўзбекистонлик Азизбек Абдуғофуров (13-0, 5 КО) эса олдинги поғонасини сақлаб қолган ҳолда 2-ўринда бормоқда. У ҳамон WBC Silver камари соҳиби сифатида кўрсатилмоқда.\nРейтингнинг халқаро миқёсида тан олинган Топ-15 лигида бошқа ўзбекистонлик боксчилар жой олмаган. Аммо WBC бошқа рейтинглардан фарқли равишда 40 кишидан иборат рейтингни тузиб чиқади. Мазкур кенгайтирилган рейтингда яна олти нафар ўзбек боксчиси эътироф этилган.\nWBC кенгайтирилган рейтингида супер ярим ўрта (-69,85 кг) вазн тоифасида рингга чиқаётган Исроил Мадримов (4-0, 4 КО) ўтган ойдагидан икки поғона юқорилаб 31-ўриндан жой олган.\nБиринчи ўта енгил (-48,99 кг) вазн тоифаси вакили Ҳасанбой Дўсматов (1-0, 1 КО) ўтган ойдаги каби 34-ўринда қолган. Шунингдек, янгиланган рейтингда ўта оғир (+90,7 кг) вазн тоифаси вакили Баҳодир Жалолов (6-0, 6 КО) 39-ўринни сақлаб қолган. Супер енгил вазнда WBC Asia чемпионлик камари соҳиби Анвар Туропов (5-1, 4 КО) худди ўтган ойдагидек 40-ўринда қайд қилинган.\nСупер енгил (-63,5 кг) вазн тоифасида рингга чиқаётган Шаҳрам Ғиёсов (9-0, 7 КО) эса яна бир поғона пастлаб, 22-ўринда қайд қилинган бўлса, мазкур вазн тоифасининг яна бир вакили Шоҳжаҳон Эргашев (18-0, 16 КО) эса бу ойда яна иккита ўрин пастлаб, 32-поғонани банд этиб турибди.\nIBF янгиланган рейтингни эълон қилди ёхуд ундан уч нафар ўзбек боксчиси ўрин олган\nБир кун қолганда Бектемир Мелиқўзиевнинг рақиби ўзгарди\nГоловкин ва Альварес ўртасидаги жанг санаси маълум бўлди\nФИФА рейтинги: Ўзбекистон яна 2 поғона пастлади\nЎзбекистон ФИФАнинг декабрь ойидаги рейтингида 62-ўринда "музлади"\nЎзбекистон терма жамоаси ФИФА рейтингида 14 поғона пастлади\nМавлуда Асалхўжаева карантин вақтида ўтказилган тўйга боргани ҳақидаги хабарга изоҳ берди (видео)\n“Қосимовнинг оёғига тўп тушса ҳайиқиб турардим” ёхуд бешта терма жамоани ЖЧга олиб чиққан Милутинович ҳақида\nАҚШ нефти 2002 йилдан бери илк бор 20 доллардан арзонлашиб кетди\nТрамп коронавирусдан 200 минг америкаликнинг ўлиши “яхши натижа” бўлишини айтди\nЎзбекистонда коронавирусдан зарарланиш ҳолатлари 145тага етди\nЖириновский: Лукашенко бутун Ер юзи устидан куляпти\nМасофадан ишлаш бўйича буйруқ давлат рўйхатидан ўтказилди\nВакцина яратилгунига қадар коронавирусни енгиш усули айтилди\nКоронавирусни ёзнинг жазирамаси ўлдира оладими?\nМэнни Пакьяо карантинга кетди\nКоронавирусдан нега қўрқиш керак эмас – биолог Шоҳида Султонова билан эксклюзив интервью\nЭлдор Шомуродов: Ўзбекистон терма жамоаси тарихидаги энг яхши тўпурар бўлмоқчиман\nЭлдор Шомуродов: “Биринчи ўйин учун ёмон натижа эмас”\nНобоа Шомуродов билан баҳсдан кейин нималар деди?\nЛа Лига мавсумни якунлаб қўйиш борасида 3 та вариантдан бирини танлайди\nБугун "Энг тез лига"да Шомуродов ўз иштирокини бошлайди\n“Андижон”нинг собиқ легионери Радосав Алексич: “Хомяков нима учун истеъфога чиқарилганини ўзи жуда яхши билади”


ШАҲАР ИШЧИ ГУРУҲИ ТУЗИЛДИ\nЎзбекистон Республикаси Президентининг жорий йил 19 январдаги “Маҳаллаларда ёшлар билан ишлаш тизимини тубдан такомиллаштириш чора-тадбирлари тўғрисида”ги ПҚ-92 сонли қарори ҳамда ҳамда Ўзбекистон Республикаси Олий Мажлиси Сенатининг 2021 йил 31 июлдаги “Ёшларги оид давлат сиёсатининг ҳудудларда амалга оширилиши бўйича рейтинг тизимини жорий этиш тўғрисида”ги СҚ-361-IV сонли қарори билан тасдиқланган 44 та субиндекаторларнинг “маҳаллабай” ижроси бўйича амалга оширилаётган ишларни ўрганиш в\nБатафсил ШАҲАР ИШЧИ ГУРУҲИ ТУЗИЛДИ\nОила – жамиятнинг асосий бўғини. Оила қанчалик мустаҳкам бўлса, жамият шу қадар фаровон ва барқарор бўлади. Шу боисдан ҳам оиланинг жамиятдаги ўрни ва ролини ошириш, мустаҳкамлигини таъминлаш муҳим аҳамият касб этади.\nБатафсил ОИЛА - МУҚАДДАС ДАРГОҲ\nПЕДАГОГЛАР ЎРТАСИДА СПОРТ ТАДБИРЛАРИ ЎТКАЗИЛДИ\nПедагогларнинг юксак маънавиятли ва салоҳиятли бўлишлари билан бирга жисмонан соғлом бўлишлари ҳам муҳим аҳамият касб этади. Шу мақсадда ўқитувчи-педагоглар ўртасида спорт-соғломлаштириш тадбири ташкил этилди.\nБатафсил ПЕДАГОГЛАР ЎРТАСИДА СПОРТ ТАДБИРЛАРИ ЎТКАЗИЛДИ\nШАҲАР КЕНГАШИНИНГ 57 СЕССИЯСИ БЎЛИБ ЎТДИ\nБугун Халқ депутатлари шаҳар кенгашининг навбатдаги 57 сессияси бўлиб ўтди. Унда шаҳар ҳокимлиги вакиллари, депутатлар, тегишли идора ва ташкилотлар раҳбарлари ва оммавий ахборот воситалари вакиллари иштирок этдилар.\nСессияда 9 та масала кўрилди.\nБатафсил ШАҲАР КЕНГАШИНИНГ 57 СЕССИЯСИ БЎЛИБ ЎТДИ\nКаттақўрғон шаҳрида Фуқаролар йиғини раиси (оқсоқоли) сайлови муносиб ўтказилмоқда\nБугун ишчи гуруҳ режа-жадвалига мувофиқ Фуқаролар йиғини раиси (оқсоқоли) сайлови бошланди.\n16 май куни Каттақўрғон шаҳридаги “Қўшҳовуз” ва “Нурафшон” маҳалла фуқаролар йиғини раиси (оқсоқоли) сайлови шаҳар кўмаклашувчи комиссияси иштирокида бўлиб ўтди.\nБатафсил Каттақўрғон шаҳрида Фуқаролар йиғини раиси (оқсоқоли) сайлови муносиб ўтказилмоқда


21:40 / 20.11.2017\nТуркия президенти маслаҳатчиси Ялчин Топчунинг айтишича, Анқара Норвегиядаги машғулотлар вақтида юз берган воқеадан кейин НАТОда аъзолигини қайта кўриб чиқиши керак. НАТОнинг Норвегиядаги машғулотларида Туркия президенти Ражаб Тоййиб Эрдўған ва бу мамлакат асосчиси Мустафо Камол Отатурк суратлари шартли рақиблар суратлари сифатида қўлланганди.\n“Биз учун НАТОдаги аъзолигимизни қайта кўриб чиқиш вақти келди. Бу тузилма барча кўринишлар орқали ўз иштирокчисига душманона муносабатни намойиш қилмоқда. Бизнинг альянсда бўлишимиз Туркиянинг Буюк миллий йиғинида кўриб чиқилиши керак”, деб айтган Топчу.\nТопчунинг айтишича, юз берган воқеа жавобсиз қолмаслиги лозим. Унинг таъкидлашича, Туркия кутиш мумкин бўлмаган жойдан ҳужумлар, таҳқирлашга учрамоқда.\n“Бу НАТО томондан Туркияга нисбатан виждонсиз хатти-ҳаракатдир. Бизнинг бу ташкилотда бўлишимиз масаласи буюк турк миллати учун шубҳага айланди. Бу 2019 йил (Туркияда президентлик ва парламент сайловлари бўлиб ўтади) учун масаладир. Миллат сифатида биз ҳар қачонгидан президентимизга содиқмиз, бу номақбул ва муваффақиятсиз рейдлар, бу бешафқат ҳужумлар келажагимизга путур етказа олмайди”, деб айтган Топчу.\nНАТО бош котиби Йенс Столтенберг ва Норвегия мудофаа вазири Франк Бакке-Йенсен бўлиб ўтган воқеа учун Туркия президентидан узр сўрашган. Бакке-Йенсеннинг айтишича, ушбу воқеа бир одам деб юз берган ва бу одам ишидан четлатилган.


Сурия ва Мисрда янги норозилик намойишлари бошланган - BBC O'zbek\nСурия ва Мисрда янги норозилик намойишлари бошланган\nImage caption Сурия ҳукуматининг куч қўллаётганига қарамасдан, мамлакатда тўрт ойдан бери аксилҳукумат намойишлари давом этмоқда.\nСурия бўйлаб катта сондаги аксилҳукумат намойишчилари кўчаларга чиққанлар.\nПойтахт Дамашқда жума намозидан кейин юзага келган намойишларни ҳукумат хавфсизлик кучлари тарқатишган. Ҳама шаҳри марказида ҳам минглаб одамлар тўпланганлар.\nШоҳидларга кўра, атрофда полиция кўринмасди. Лекин шаҳарда танклар шай қилиб қўйилган. Ўтган жума куни Ҳамада бошланган йирик намойишдан бери бу шаҳарда 20 нафардан зиёд намойишчи отиб ўлдирилган.\nСўнгги намойиш хабари ортидан Америка ва Франция элчилари Ҳамага боришган, бироқ бу ташриф Сурия ҳукуматини ғазабга солган.\nСурия президенти девони вакилларининг айблашича, АҚШ элчиси бу билан тўрт ой илгари бошланган аксилҳукумат намойишларини тарқатиш саъй-ҳаракатларини чиппакка чиқаришга уринмоқда.\nСурия Ташқи ишлар вазирлигига кўра, элчи Роберт Форднинг бу сафари Суриядаги давомли намойишларда АҚШнинг қўли борлигини кўрсатади.\nСурия мулозимларининг таъкидлашича, уларнинг рухсатини олмасдан, Ҳамага борган АҚШ ва Франция элчилари аслида дипломатик қонун-қоидаларга зид иш тутишган.\nImage caption Мисрдаги намойишчилар эса собиқ ҳукумат мулозимларини маҳкамага тортиш ва ислоҳотларни тезлаштиришни талаб қилишмоқда.\nБироқ мухбирларимизга кўра, хорижий элчиларнинг Ҳамага боришлари сабабли Сурия ҳукумати кучлари намойишчиларга қарши ҳужум қила олишмаган.\nСуриялик намойишчилар якшанба куни бошланиши кутилаётган миллий мулоқот таклифини рад этишмоқда.\n"Араб уйғониши" ва "Араб баҳори" номлари машҳур аксилҳукумат намойишлари ўтган март ойи Сурияга ҳам етиб келганди.\nБироқ Вашингтон шу пайтгача Президент ал-Ассад ислоҳотларни бошлашга кечикаётганини айтганса-да, ҳали уни истеъфо беришга чақиргани йўқ.\nСурия аксилҳукумат намойишларига куч билан жавоб қайтармоқда. Айнан қанча инсон нобуд бўлгани маълум эмас. Бироқ минглаб инсонлар жон сақлаш қўшни Туркияга кўчиб ўтишган.\nМисрда ислоҳот талаблари\nОммавий намойишлар ёрдамида Президент Ҳусни Муборак қудратдан кетишга мажбур қилинган Миср яна норозилик амалларига саҳна бўлмоқда.\nЮз минглаб мисрликлар Қоҳирадаги "Таҳрир" майдонига, Искандария ва Сувайш шаҳарлари кўчаларига чиқиб, ислоҳотларни тезлаштириш, собиқ президент Ҳусни Муборак ва унинг мулозимларини тезлик билан маҳкамага тортиш талабларини илгари сурганлар.\nМисрлик намойишчилар ўтган оммавий ғалаёнлар пайти одамларни ўлдиришга алоқадор расмийларни жавобгарликка тортишни ҳам талаб қилмоқдалар. Президент Муборакка қарши кечган илк намойишларда 17 инсоннинг ўлимига алоқадорликда кўрилган полиция ходимлари ўтган ҳафта гаров эвазига қўйиб юборилган, бунинг ортидан эса янги намойишлар юзага келганди.\nБир ойдан узоқроқ вақт мобайнида норозилик амалларига қўшилмай келган Мисрнинг "Мусулмон Биродарлари" мухолифат гуруҳи ҳам сўнгги намойишни қўллаб-қувватлашини айтган.


Карантин даврида интернет ва телефон билан боғлиқ саволларга АКТ Вазирлиги жавоб берди - Terabayt.Uz\nЎзбекистонда коронавирус (COVID-19) эпидемияси бўйича эълон қилинган карантин режими вақтида фуқароларимиз, ижтимоий тармоқ фойдаланувчилари томонидан Ахборот технологиялари соҳаси бўйича бир қатор саволлар ва мурожатлар келиб тушмоқда. 24 март куни бўлиб ўтган брифингда Ахборот технологиялари ва коммуникацияларини ривожлантириш вазирлиги Матбуот хизмати раҳбари Шерзод Ахматов энг кўп берилаётган саволлар ва мурожатларга тўлиқ жавоб берди.\nБугунги, карантин ҳолатда Интернет ва телефон алоқаси учун тўловларни амалга оширишда аҳоли учун қандай имкониятлар яратилади? Телефон ва интернет учун тўлов кечикса ҳам карантин даврида узиб қўйилмаслиги ҳақидаги қарорни ўқидим.\nЎзбекистон Республикаси Вазирлар Маҳкамасининг «Коронавирус инфекцияси тарқалишига қарши қўшимча чора-тадбирлар тўғрисида» қарори қабул қилинди. Ўзбекистонда 24 мартдан бошлаб фуқаролар томонидан Интернет ва телефон алоқаси учун тўловларни ўз вақтида амалга оширмаганлик учун 2 ой давомида ўчирилишига йўл қўйилмайди. Бу Ўзбекистон Республикаси Вазирлар Маҳкамасининг «Коронавирус инфекцияси тарқалишига қарши қўшимча чора-тадбирлар тўғрисида»ги қарорида белгиланган.\nКарантин режими вақтида бошқа давлатлардан почта жўнатмалари қабул қилиш ва юбориш мумкинми?\nБир муҳим жиҳатга эътиборингизни қаратмоқчиман. Почта хизмати стратегик аҳамиятга эга деб бемалол айтиш мумкин. Чунки, ҳар қандай ижтимоий-сиёсий, иқтисодий, эпидемиологик вазиятларда ҳам почта хизматига бўлган талаб ва таклиф ҳеч қачон тўхтаб қолмаган, аксинча, доимий равишда ўсиб боради.\nШу нуқтаи назардан, биз почта тизимида хавфсизликни таъминлаш, почталар орқали келиши мумкин бўлган турли эпидемиологик ҳолатларнинг олдини олишга доимий равишда жиддий эътибор қаратамиз. Почта санитария-епидемиология хизмати билан параллел равишда иш олиб боради. Ва энг муҳими шу вақтгача Ўзбекистонда бундай ҳолат кузатилмаган.\nБугунги кунда «Ўзбекистон почтаси» АЖ бошқа давлатлардан барча турдаги почта жўнатмаларини санитария-епидемиологик жиҳатдан уларни хавфсизлигини таъминлаш бўйича барча зарур чораларни кўрган ҳолда қабул қилмоқда ва юбормоқда.\nҲозирги кунда мактаб ўқувчиларининг онлайн дарсликлари ишлаб чиқилиб интернетга жойлаштирилмоқда. Шундан келиб чиқиб, интернет тезлиги ва сифатини ошириш бўйича нима ишлар қилинмоқда?\nБиринчи навбатда, Халқ таълими вазирлиги ва Мактабгача таълим вазирлиги томонидан тайёрланаётган видеодарслардан бемалол фойдаланиш учун интернет провайдерлар ва мобил алоқа операторлари томонидан жорий йилнинг 1-май кунига қадар eduportal.uz, kitob.uz, edumarket.uz, online-maktab.uz, talim.uzedu.uz, utube.uz, itschool.uz, coronavirus.uz веб-сайтларга киришнинг (доступ) бепул амалга оширилиши таъминланди.\nБундан ташқари маҳаллий интернет-провайдерлар ва мобил операторлар – Uztelecom, UCELL, MobiUz ва Beeline томонидан ўз абонентларига оммавий ахборот воситалари манбаларидан – uzreport.news, xabar.uz, daryo.uz, gazeta.uz, kun.uz, podrobno.uz, repost.uz, uznews.uz, spot.uz ҳамда «ZiyoNET» хизматидан бепул фойдаланиш имкони тақдим этилди!\nИккинчи навбатда, карантин даврида Интернет-трафик, мобил ва телефон алоқа трафиги ўзгаришлари доимий назоратга олинган. Юкланиш ўта юқори даражада ошиб кетадиган ҳолатларда амалга ошириладиган ишларнинг режалари тайёрланган.\nЯна шуни айтиш жоизки, Интернет хизмати тезлиги фойдаланилаётган технология билан чамбарчас боғлиқдир. Яъни оптик толали алоқа линиялари орқали хизмат тақдим этилган ҳолларда Компания юқори тезликларда яъни 100 Мбит/сониягача тезликда интернет хизматини кўрсатиш имконияти мавжуддир. Шунингдек, абонентлар фойдаланаётган тариф режаси ҳам интернет тезлигига чамбарчас боғлиқ. Яъни 4 Мбит/сония тезликда интернет хизмати тақдим этиладиган тариф режасида ундан катта тезликда интернетдан фойдаланиш имкони мавжуд бўлмайди. Демак ишонч билан айтишимиз мумкинки, истеъмолчининг тариф режасига таъсир кўрсатилмайди. Бу борада барча имкониятлар ишга солинган.\nКарантин даврида умумий ўрта таълим муассасалари ва мактабгача таълим ташкилотлари ўқувчиларига телевизион видеодарсларни етказиш бўйича қандай чоралар кўрилмоқда?\nЎзбекистон Республикасига коронавируснинг кириб келиши ва тарқалишини олдини олиш юзасидан чора-тадбирлар тайёрлаш бўйича республика махсус комиссиясининг топшириғига мувофиқ:\nВидеодарс машғулотлари жойлаштириладиган вазирликларнинг ижтимоий тармоқлардаги каналлари ва расмий веб-сайтлари (UZ-домен) фойдаланувчилар томонидан талаб ортиб кетган ҳолатларда узлуксиз ишлашини таъминлашда ҳамда зарурат бўлганида хостинг имкониятларини кенгайтиришда техник кўмаклашилмоқда.\nЎзбекистон миллий телерадиокомпанияси билан биргаликда очиқ ҳолда 4 та телевизион канал орқали «онлайн-мактаб» рукни билан ташкил этилаётган телевизион видеодарс машғулотларини республика бўйича ер усти рақамли телевидение, кабелли телевидение, IP-телевидение тармоқлари орқали ҳамда ер сунъий йўлдоши орқали узоқ ва бориш қийин аҳоли пунктларида ўрнатилган кам қувватли телеузаткичлар орқали очиқ ҳолда тарқатилишини ташкиллаштириш чоралари кўрилмоқда.\nКарантин даврида почтанинг хат тарқатиш ва шу каби хизматлари қай тартибда ишлайди?\nБугунги кунда почта алоқа бўлимлари операторлари, хабарчилар ва ишлаб чиқариш билан боғлиқ бошқа ходимлар одатий режимда ишламоқдалар. Ишлаб чиқариш билан бевосита боғлиқ бўлмаган ходимлар таътилга чиқарилди. Фаолият кўрсатаётган ходимлар тегишли ҳимоя воситалари (ниқоб, қўлқоп), ҳамда санитария-гигиена воситалари билан таъминланган.\nҚўшимча маълумот сифатида айтиб ўтишимиз керакки, 21 март куни бўлиб ўтган, брифингда қайси мамлакатлар билан почта алмашинуви амалга оширилаётганлиги айтиб ўтилганди.\nЯъни, Халқаро почта жўнатмаларини ташиш учун ҳаво транспорти (Uzbekistan Airways, Aeroflot, Korean Air, Fly Dubai) хизматларидан фойдаланилар эди. Қатнов тўхтагани сабабли қўшни мамлакатлар почта операторлари билан олиб борилган музокаралар натижасида жорий йил 20 мартдан бошлаб «Ўзбекистон почтаси» АЖ ер усти транспорти орқали юбориладиган почта жўнатмаларини қуйидаги давлатларга қабул қилишни тиклади: Австрия, Белгия, Болгария, Венгрия, Буюк Британия, Греция, Германия, Дания, Италия, Ирландия, Испания, Кипр, Люксембург, Латвия, Мальта, Нидерландия, Португалия, Польша, Руминия, Словения, Словакия, Франция, Финляндия, Хорватия, Чехия, Швеция, Эстония, Украина, Хитой, Литва, Беларусь, Қозоғистон, Россия каби давлатлар почта алоқалари тўлиқ тикланди, деб маълумот бергандик.\nБугунги кунгача 20 мартдан Халқаро почта жўнатмаларини Қозоғистон Почтаси орқали ҳафтасига 2 маротаба ер усти транспорти билан юборилиши йўлга қўйилди, бунинг натижасида 20 мартда жами 777,29 килограмм почта жўнатмалари 32 та мамлакатга жўнатилди.\n«Ўзбекистон почтаси» АЖ томонидан мамлакатимиз ичидаги шаҳарлараро почта алмашинуви ўзига тегишли автотранспорт орқали, «Ўзбекистон ҳаво йўллари» компаниясининг ҳаво транспорти орқали (Нукус, Урганч, Термиз) ва қўшимча равишда қатнови йўлга қўйилган шахарлараро автобуслар орқали амалга оширилар эди. Ҳаво транспорти ва автобуслар қатнови бекор қилинганлиги сабабли янги йўналишлар бўйича қўшимча автотранспорт қатнови йўлга қўйилди. Почта алмашинуви бирмунча кечикиш билан бўлса ҳам узлуксиз амалга оширилади.\nЯнгийўл туманида кабел телевидениеси билан боғлиқ муаммолар мавжуд, бу бўйича нима ишлар амалга оширилмоқда?\nБу эътирозни вазирлик назоратга олди. Бу ердаги муаммоларни ва камчиликларни ўз вақтида, қисқа фурсатларда бартараф этиш юзасидан чора-тадбирлар кўрилди.\nБугунги кунда «POWER INVEST GROUP» МЧЖ Тошкент вилоятининг Янгийўл туманида кабел телевидениеси хизматларини тақдим этади.\nСиз, кабел телевидениесининг узатилиши билан боғлиқ муаммоларга дуч келсангиз, Ўзбекистон Республикаси Ахборот технологиялари ва коммуникацияларини ривожлантириш вазирлигининг «1199» ва Ўзбекистон Республикаси Ахборотлаштириш ва телекоммуникациялар соҳасидаги назорат бўйича давлат инспекциясининг «1144» қисқа рақамларига қўнғироқ қилишингиз мумкин. Барча мурожатлар белгиланган тартибда қисқа вақт ичида кўриб чиқилади ва муаммолар ҳал қилинади.\nҲозирги кунда Ўзбекистонда коронавирус (COVID-19) эпидемияси бўйича эълон қилинган карантин режими вақтида фуқароларимиз, ижтимоий тармоқ фойдаланувчилари томонидан Ахборот технологиялари соҳаси бўйича энг кўп берилаётган саволлар ва мурожатлар шулардан иборат.\nФурсатдан фойдаланиб, шуни алоҳида таъкидламоқчиманки, Ахборот технологиялари соҳаси бўйича бериладиган барча саволлар учун вазирлигимизнинг туну кун – 24 соат мобайнида ишлайдиган қисқа рақамли «1199» ишонч рақами ишлаб турибди, мурожат қилишларингиз мумкин!\n#Internet #интернет-провайдер #мобил алоқа оператори #мобиль оператор #Ўзбекистон #Ўзбекистон Республикаси Ахборот технологиялари ва коммуникацияларини ривожлантириш вазирлиги